
PERSONERNE. 

General Koll. 

Generalinden. 

Flemming, cand. polyt., ) , „ 

Arendse, J 

Dr. jur. Jellinge, Folkethingsmand. 

Cand. jur. Bavelse. 

Cand. med. Fabricius. 

Cand. phil. Strøm. 

Billedhugger Balle 

Student Lønne. 

Stedet: Kjøbenhavn og Omegn. Tiden: vore Dage. 

FØRSTE AKT. 



Flemmings Værelse, elegant møbleret. I Baggrunden Dør til 
Generalens Lejlighed. Til højre Udgangsdør, til venstre i Forgrunden 
lille Dør til Flemmings Sovekammer. Bord midt paa Gulvet, herpaa 
Bøger. Stole omkring. Paa Baggrunds væggen til højre Bogskab, til 
venstre et andet Skab. I Forgrimden til højre Kakkelovn. Foran 
denne en Chaiselongue. Mod Væggen til venstre et Skrivebord, 
foran dette en Stol. I Baggmndshjørnet til højre en slum Tjener. 
Meget paa Væggene. 

Formiddag. 

FØRSTE SCENE. 
Dr. Jellinge. Generalinden. 

Dr. Jellinge 

(sidder i Overfrakke ved Bordet og læser i en Bog. Hans Hat ligger 
ved Siden af.) 

Generalinden 

(fra Baggrunden). 

Hvad? Dr. Jellinge? sidder De her? (Rækker 

ham Haanden.) 

Dr. Jellinge 

(rejser sig). 

Jeg vilde gjerne tale et Par Ord med Deres 
Søn, Frue. Han maa vel snart komme hjem. 

1 

Generalinden. 
Ja, hans Frokost staaer og venter paa ham. 
Men De maa lægge Deres Frakke ! — eller De synes 
maaske, her er for koldt? (Mod Kakkelovnen.) Ak ja, 
den Magasinovn sluger alt, hvad man putter i 
den, som en Moloch, og dog raaber den bestandig 

paa mere. (Løfter Kulkassen for at fylde mere 1 Ovnen.; 

Dr. Jellinge 

(hoster). 

Foraaret kommer sent i Aar. — Nej, Frue, 

lad dog mig. (Hen tn hende.) 

Generalinden. 
Vist ikke. Jeg kan godt selv. (Da han vii tage fat.) 
Nej, De maa ikke. Husk paa. De har et svagt 

Bryst, De skal skaanes. (Helder KuI ud og sætter Kassen.) 

Dr. Jellinge. 

Jeg misunder Dem Deres Kræfter, Frue. 
(Tager Frakken af.) Ja, saa benytter jeg mig af Deres 
Tilladelse. Det maa være herligt saaledes som 
De Aar efter Aar at kunne putte tre hundrede og 
fem og tresindstyve Dage i Lommen, som om det 
var Minuter. En Dame har den Alder, hun seer 
ud til at have. Fruen har endnu ikke naaet de 
tredive. 

Generalinden. 

Og De, Dr. Jellinge? En Mand har den 

Alder, som han vil have. (De sætte sig begge ved Bordet.) 

Dr. Jellinge. 
Ak, Gud hjælpe mig! naar Hosten begynder, 
bliver jeg firs, hvad enten jeg saa vil eller ej. 

Generalinden. 
Da er De dog tidt langt ungdommeligere end 
Flemming. 

Dr. Jellinge. 
Ja, Folk af vor Generation er og bliver store 
Børn, Frue. Vore Fædre har altid havt den 
Alder, som de skulde have for at udfylde den 
Plads, hvor der var noget at udrette. Som Følge 
deraf staa vi bestandig i Stampe. Den Skjæbne 
har nu gjort den unge Generation angst. Det er 
derfor, den bliver saa tidlig voxen. 

Generalinden. 
— maaske for tidlig. 

Dr. Jellinge. 
Jeg troer ikke. Lad være, at dens Ord tidt 
er umodne. Forholdene giver den Ret til at 
koname med dem. Der er Blomstrekraft i de røde 
Vildskud, Frue. Vi har altfor længe maattet nøjes 
med gamle, kuldskære Georginer. Jo friere Ung- 
dommen bekjender, des gladere ér jeg. Og det, 
skjøndt det tidt er mig, man gjør ansvarlig for 
dens Ubesindigheder. 

Generalinden. 
Ja fy, Hr. Dr. De har mange unge Sjæle 
paa Deres Samvittighed og et Par gamle med. 
De er værre end den Onde selv. 

Dr. Jellinge. 
Og dog et saare skrøbeligt Menneske. 

Generalinden. 

— Det er sagtens for at tale med Flemming 
om hans nye Bog, at De er kommen? 

Dr. Jellinge. 
Baade om den — og andre Ting. 

Generalinden. 
De kan jo nok forstaa, at jeg finder Bogen 
fortræffelig. 

Dr. Jellinge. 
Den betegner et stort Fremskridt. Navnlig 
Forholdet mellem Mand og Kvinde har han be- 
handlet yderst originalt. Man trængte just der 
til et stærkt Ord. Det har han givet. 

Generalinden. 
Ja, Forholdet mellem Mand og Kvinde er 
jo — 

Dr. Jellinge. 

— det eneste Forhold i Verden, Frue. Det 
er det, som giver enhver Tid dens Physionomi. 

Alle andre Forhold, religiøse, sociale bunder i 
det, og det er det, som opdrager Børnene. 

Genebalinden. 
Det er forbavsende, saa godt Flemming kjender 
Kvinden. 

Dr. Jellinge. 
Det er ganske naturligt, naar man husker paa, 
hvor inderligt et Samliv De og han altid har ført. 

Genekalinden 

(smiler). 

Undskyld, Hr. Dr., i dette Tilfælde kan der 
virkelig ikke være Tale om mig. 

Dr. Jellinge. 
De misforstaaer mig, Frue. Jeg mener ikke, 
at det er Dem, han har skildret. Jeg taler kun 
om, at det er det fortrolige Forhold til Dem, 
han skylder sit fine Blik og sin sarte Sans for, 
hvad der rører sig i en Kvindes Sjæl. De har 
ikke sat Strengene paa hans Instrument; men 
Sangbunden i det er Deres Værk. 

Generalinden 

(tøvende). 

Sig mig en Gang kjender De hende, 

som han har skildret? 

Dr. Jellinge. 
Ja. 

Generalinden. 
Og synes om hende? 

Dr. Jellinge. 
Ja. Hun er et Menneske baade med For- 
stand og Hjerte. 

(Kort Pavse.) 

Generalinden. 
— Men det er sandt, det maa jeg dog fortælle 
Dem. Veed De, hvem der for Øjeblikket har faaet 
Bogen til Gjennemlæsning ? 

Dr. Jellinge. 
Nej. 

Generalinden. 
Generalen. Det er min Skyld. Jeg syntes, 
Flemming burde vise sig lidt imødekommende; 
saa bad jeg ham give sin Fader Bogen, inden han 
sendte den til Afskriveren. 

Dr. Jellinge. 
Generalen vil neppe synes om den. 

Generalinden. 
Ak nej, jeg frygter ogsaa, det er spildt 
Ulejlighed. Naar De tænker Dem, at, siden KoU 
kom hjem fra sin Baderejse — det er nu snart 
ni Maaneder siden — har han ikke sat sine Fødder 
her i Flemmings Værelse. 

Dr. Jellinge 

(trækker paa Skuldrene). 

Hver Tid har sit Kors. Vor Tids er Familie- 
korset. 

Generalinden 

(som har rejst sig). 

Ja, De kan sagtens tage Sagen let, De, som 
selv ingen Hjem har — 

Dr. Jellinge. 
Nej — desværre. 

Generalinden. 

Om Forladelse! det var tankeløst af mig. 
Men man hører aldrig Tale om Deres Hustru — 
saa glemmer man let — — hun er bestandig 
lige syg? 

Dr. Jellinge. 

Hun retter sig aldrig. Tænker jeg mig et 
Hjem, tænker jeg mig det ikke i Forening med 
hende. — Men det var Flemming, vi kom fra. 
Det er et stort Held for ham, at han har Dem 
paa sin Side. Uden Dem vilde han neppe have 
Mod til at være sin Overbevisning bekjendt. 

Generalinden. 
Hm — om det er til Held for ham — det 
siger nu Del — ja, ja, han har mig i hvert Fald, 
og jeg bliver hos ham. I hans Fremtid ligger 
min Opgave. 

Dr. Jellinge 

(rækker hende Haanden). 

Tak, Frue. 

Generalinden. 
De seer daarlig ud idag, og Deres Haand 
ligefrem ryster. 

Dr. Jellinge. 
Ja, jeg har hostet slemt i Nat. 

Generalinden. 
Jeg er tidt saa angst for Dem. 

Dr. Jellinge. 
Hvorfor det? tager Forsynet sig ikke af mig, 
hvad det vel neppe gjør, saa gjør jeg det selv. 
Jeg hører til de Mennesker, der vil leve. 

Generalinden. 
Der er Flemming. 



ANDEN SCENE. 
Forrige. Flemming. 

Flemming 

(fra højre i Overtøj}. 

Dr. Jellinge 1 — Undskyld, hvis De har ventet. 
God Dag, Mor. 

Generalinden. 
God Dag, min Dreng. 

Dr. Jellinge. 
I saa behageligt Selskab kan der aldrig være 
Tale om at vente. 

Flemming. 
Nej, jeg veed nok, De og Moder I naar De to 

først begynder — (Lægger sit Overtøj ind i Sovekammeret.) 

Generalinden. 

(taler ind til ham). 

Du er vel sulten, Flemming? 
Flemming 

(indefra). 

Skrubsulten. 

Generalinden. 
Jeg skal hente din Frokost. (Ud i Baggrunden.) 

Flemming 

(kommer fra Sovekammeret). 

Naa, det glæder mig, at Tiden ikke er falden 
Dem lang. 

Dr. Jellinge. 
Jeg kom selv en halv Time for tidlig, 
troer jeg. 

Flemming. 
De er en Skjelm, Hr. Dr. Det ender med, 
at De gjør min stakkels Moder til en komplet Ild- 
tilbeder. 

Dr. Jellinge. 
Vi talte om Dem. 

Flemming. 
Ja, ja! at mine Venner ogsaa er hendes, er 
min største Glæde, det veed De nok. 

Generalinden 

(fra Baggrunden med en Bakke, hvorpaa Frokost, Vin og Glas, som 
hun sætter paa Bordet). 

Værs'go', min Ven. Hr. Dr., et lille Glas Vin? 

Dr. Jellinge. 
Tusind Tak. 

Generalinden. 
Ja, Herrerne har maaske Hemmeligheder — 

Flemming. 
Paa ingen Maade, Mor. Sæt Dig ned og lad 
os have det lidt hyggeligt. Jeg veed ikke noget 
bedre end at sidde saaledes i en lille lun Kreds 
og snakke med et Par gode Venner. (Spiser.) 
Man maa for mig beholde al Verdens Guld og 
Ære, naar jeg blot maa beholde min Hule og 
Jer to. 

Dr. Jellinge 

efor hvem Genebalinden skjænker). 

Stop lidt, kjære Ven. Man har ikke Lov til 
at trække sig tilbage for at hvile paa sine Laur- 
bær, før man har vundet dem. 

Flemming. 
Jeg bryder mig ikke om de — Bær. 

Generalinden. 
Jeg kjender Dig : naar Du har endt et Arbejde, 
faaer Du gjerne en modløs Periode. Eller — der 
er maaske hændt Dig et eller andet, som — — ? 

Flemming. 
Ikke det mindste. Jeg har kun læst Bladene ; 
de gjør mig altid melankolsk. Ikke et ærligt 
Ord for en Sags Sk3^1d, men tusinde uærlige Ord 
for Personers Skyld. Hele Kjøbenhavn er svine- 
bunden i Partiskhed. (Spiser.) Det er fælt, som 
Reaktionen tager Overhaand i den sidste Tid, Dr. 

Dr. Jellinge. 
Lad den kun det. Vi klarer nok Skærene, 
naar vi blot giver Tid. Ligesom der er meget i 
den Luft, vi indaander, som vi ikke seer, saaledes 
er der ogsaa i den aandelige Atmosfære mange 
smaa Atomer, som ganske stille gaa deres Gang. 

Flemming. 
Det er den Stilhed, som irriterer mig. Vi 
trænger til et vældigt Brag, som kunde faa det 
hele til at ramle sammen. 

Generalinden. 
Ja det maa vel ogsaa komme. 

Dr. Jellinge. 
Naar De længes saa meget efter Begivenheder, 

Flemming, saa har De tænkt paa, hvad vi 

talte om forleden Dag? 

Flemming. 
Ja, jeg har, men — 

Dr. Jellinge. 
Men — 

Generalinden. 
Hvad er der Tale om? 

Flemming 

(rejser sig). 

Dr. Jellinge mener, jeg bør stille mig — 
nu ved Valgene. 

Generalinden 

(ligesaa). 

Som Folkethingsmand ? 

Dr. Jellinge. 

Jeg har allerede bragt Sagen paa Bane for 

mine Meningsfæller i Thinget. Man har Tillid til 

Dem, for det første fordi Deres Program er ærligt 

og klart; for det andet, fordi jeg anbefaler Dem. 

Flemmimg. 
Jamen — jeg er ikke Taler. 

Dr. Jellinge. 
Vist saa. De har jo baade i Arbejderforeningen 
og andre Steder — 

Flemming. 
Jamen — jeg er ikke — begejstret. 

Dr. Jellinge 

(forbavset). 

Begejstret? 

Flemming. 
Ja, jeg synes, at naar man, saa ung som jeg 
er, giver sig ind paa en politisk Løbebane, saa 
maa man være begejstret. 

Dr. Jellinge. 
Gjengangertanker fra 48! hvis Begejstring 
skulde være en Betingelse sine qva non for at 
blive Folkethingsmand, saa — — hm, den Syg- 
dom lider de just ikke meget af deroppe. 

14 
Flemming. 



Netop derfor. 



Generalinden. 
Jeg synes, Du skulde, Flemming. 

Flemming. 
Men hvad troer Du, — Fader vilde sige? 

Dr. Jellinge. 
Hør nu engang, Flemming — naar De selv 
bringer dette delikate Emne paa Bane, saa tillad 
mig at sige min Mening om det. De kan være 
vis paa, at er der noget, der vil gavne vor Sag, 
saa er det just det, at en ung Mand som De, 
gammeldags opdraget, Aristokrat af Fødsel, af ud- 
mærket Familie, træder op som Forkæmper for 
det nye og bryder med enhver Tradition. Jo 
smerteligere Bruddet er, des vægtigere bliver det 
Lod, som De lægger i Vægtskaalen. Kan ikke 
det Syn paa Sagen give Dem en vis Begejstring? 

Flemming. 
Hvad siger Du, Mor? 

Generalinden. 
Et Brud vil jo være forfærdeligt. 

Dr. Jellinge. 
Men er Forholdet ikke allerede saa spændt, 
at — 

Flemming. 
Og saa er der eet endnu: den Kreds, hvori 
De ønsker, jeg skal stille mig, er — Faders gamle 
Kreds. Den har før valgt — kaaret ham. 

Generalinden. 
Hvad siger Du? 

Dr. Jellinge. 
Just derfor er der Udsigt til, at den ogsaa 
vælger Dem. Jeg er overbevist om, at De, netop 
De vil kunne faa hele Stemningen paa Deres 
Side. — Ja, jeg vil naturligvis ikke lægge noget 
Pres paa Dem. Men Valgene falder om en Maaneds- 
tid. Ønsker De at optræde som Kandidat, maa 
Sagen forberedes. 

(Det har banket paa Udgangsdøren.) 

Generalinden. , 

Det banker, Flemming. 

Flemming. 
Hvem kan det nu være? (Lukker op.) 



TREDIE SCENE. 
Forrige. Fabricius. Bavelse. 

(Fabricius og Bayelsr fra højre.) 

Fabricius. 
Kommer vi til Ulejlighed? 

Flemming. 



Nej, værs'go! 



Fabricius 

(til Generallnden). 

Ja, Frue, siden man altid kan være sikker 
paa at træffe Dem her, kan det ikke undre Dem, 
at vi saa tidt løber Deres Søn paa Dørene. 

Generalinden. 
Jeg er ud over den Alder, hvor man tager 
imod Komplimenter. 

Fabricius. 
Om Forladelse, Frue; det er just Damer i 
Deres Aar, der sætter Pris paa Ridderlighed. De 
unge Piger nutildags opfatter snarere Herrernes 
Galanteri som Uartighed. De føler sig krænkede, 
naar man ikke behandler dem som Ligemænd. — 
Har jeg ikke Ret, Bavelse? 

Bavelse. 
Formodentlig. Det har de fleste Mennesker. 
(Til Flemming.) Kommer Du i «Libertas» i Aften? 
Foredrag om de oldenborgske Kongers udenrigske 
Politik efter Christian den fjerde. 

Flemming. 
Hvis jeg faaer Tid. 

Bavelse. 
Hvem har Tid? Jeg mindst af alle; jeg 
skal i tre Møder og to Udvalg forinden, men jeg 
kommer alligevel. 

Generalinden. 
Alt det, De udretter! 

Bavelse. 
Udretter? ikke det mindste, Frue. Hvem ud- 
retter noget? Jeg duer aldeles ikke til nogetsom- 
helst; men jeg skal, jeg kan ikke slippe. Man 
tvinger mig ind i alle mulige Kommissioner og 
Bestyrelser, fordi ingen andre gider være i dem. 
Og saa er jeg saa skikkelig at give efter. — Det 
er sandt; jeg har en Subskriptionsliste i Lommen. 
<Tager den frem.) Jubilæum for en gammel Skomager, 
som er blevet ved sin Læst i halvhundrede Aarl 
Fruen tegner sig vel for en lille Skfærv. 

Generalinden. 
Jeg troer saamænd, jeg vil holde Jubilæum 
for min gamle Kommode een af Dagene. 

Flemming. 
Ja, leve Jubilæerne! leve Livsglæden! i os 
selv finder vi den ikke. 

Bavelse. 
Nej, det veed Gud! 

2 

Flemming. 
Saa maa vi grave den op af Jorden. Gud 
veed, om der er nogen, der vil holde Jubilæum 
for 8 om halvhundrede Aar. 

Bavelse. 
Til den Tid er jeg da i ethvert Fald fri for 
at rende med Indbydelserne, (tu Generaiinden, som har 
tegnet sig paa Listen.) Takker paa Skomagerens Vegne, 
Frue. (Vender sig.) Naa, Flemming, skal Du saa 
ind i Thinget? 

Fabricius. 
Hvad behager? 

Bavelse. 
Aa, det skal være en Hemmelighed I — 

Flemming. 
Paa ingQn Maade. For jeg vil ikke. 



Du maa. 
Hvorfor? 



Bavelse. 
Flemming. 



Bavelse. 
For ellers maa jeg. En af os maa devovere 
sig. Det kan være godt nok med de Bønder ; men 
vi maa s'gu ogsaa gjøre noget, Flemming. Gud 
fri og frels! det skylder vi. Jeg vil nødig paatage 
mig mer, end jeg allerede har; derfor beder jeg 

Dig. Jeg har en Tale liggende. Den skal Du 
gjerne faa til Laans. 

Fabricius. 
Det er noget nyt, Flemming, at Du er bleven 
Politiker. 

Dr. Jellinge. 
Vi er alle Politikere nutildags. 

Fabricius. 
Med Deres Tilladelse, Hr. Dr., vi er tvært- 
imod Specialister. 

Generalinden. 
Ja, De taler nu som Læge; men seer De: 
Flemmings Evner, Flemmings Opgave fører just 
med sig, at han maa være alsidig. 

Fabricius. 
Jeg har to Specialiteter: Hjertelidelser og 
Lejlighedsviser. Jeg kan umulig overkomme mere. 

Bavelse 

(som har skjænket sig et stort Glas Vin). 

Skal vi saa drikke et Glas for Hr. Folkethings- 
mand Flemming KoU? 

Flemming. 
Vrøvl. 

2* 

Bavelse. 
Mine Herrer! det er svært at leve nutildags! 
Man maa altid være forberedt paa det værste, og 
saa hænder der dog som oftest slet ingen Ting. 

Fabricius. 
Det er s'gu det allerværste. 

Flemming. 
En opmuntrende Begyndelse. 

Bavelse. 
Det kan ikke nytte at skjule Sandheden. Jeg 
seer ikke lyst paa din poHtiske Fremtid. I de 
første ti Aar vil der formodentlig slet ikke ske 
nogensomhelst Forandring med nogetsomhelst. Og 
naar de ti Aar er gaaet, er Du allerede ude over 
den spændstige Alder. Du vil da have ofret 
Tidens Tragedie dine bedste Aar, og Resten af 
dit Liv vil Du tilbringe med at ærgre Dig over 
denne sørgelige Tildragelse. Ikke desmindre . er 
det din Pligt at stige ned i det tomme Rum med 
Aladdins-Tro. Naar Du siden kommer op igjen, 
skal Du faa Lov til at gaa rundt med Martjrmine. 
Det er alt. Du burde blive Ridder af Danebroge; 
men Du bliver det ikke. Du faaer ikke engang 
en russisk Orden. Skaal. (Drikker ud.) 

Flemming. 

Der skeer Dig stor Uret, Johan, om det ikke 

bliver Dig, der kommer ind i Thinget. Du har 

Resignation til at bære den Skjæbne. (Det hai atter 

banket.) Hvad er det? Der er fler endnu. (Lukker op.) 



FJERDE SCENE. 

Forrige. Balle. Strøm. (Kort efter) Arendse. 

(Balle og Strøm fra højre.) 

Flemming. 
Det er brillant. Vi maa have en Flaske Vin 

til. (Henter nnder det følgende Vin og Glas fra Skabet tilvenstre.) 

Balle. 
Vi gik forbi. Saa drev vi op. 

(De ankommende vexle Hilsener med de tilstedeværende. Ballb 
sætter sig i Chaiselongnen, hvorfra han ikke rører sig.) 

Generalinden 

(til Dr. Jellings). 

Hvor tidt maa jeg ikke mindes min Faders 
Studereværelse, naar jeg tilbringer min Formiddag 
her. Der gik ogsaa alt til i Frihed og Lighed. 
Jeg følger en god gammel Tradition, Dr. (Over tu de 
andre Herrer.) Herrerne maa endeUg ryge, om De har 
Lyst. For min Skyld maa Ingen genere sig. 

(Cigarerne tændes. Der skjænkes Vin.) 

Arendse 

(lydløst fra Baggranden, til Generalinden). 

Mor — 

Generalinden. 
Arendse ! 

Arendse. 
Fader er kommen hjem. 

Generalinden. 
Har han spurgt efter mig? 

Arendse. 
Jeg sagde, Du var ude. 

Generalinden. 
Jeg kommer strax. 

Arendse 

(mod Baggranden). 

Fabricius 

(standser hende). 

Vil De gaa? 

Arendse. 
Naturligvis. 

Fabricius. 
Hvorfor naturligvis? 

Arendse 

(med et Blik paa Selskabet). 

Jeg er slet ikke — begavet. 

Fabricius. 
Mer end tilstrækkelig til at underholde en 
Idiot som mig. 

Arendse. 
Tak. ^ Jeg forstaaer mig ikke paa Kompli- 
menter. Undskyld. (Ud l Baggranden.) 



FEMTE SCENE. 
Forrige (uden abendse). 

Strøm 

(til Generalinden). 

Det er sandt : maa jeg bringe Fruen min Lyk- 
ønskning til den sidste Nyhed. 

Generalinden. 
Hvilken? 

Strøm. 
Deres Søns Kandidatur. 

Generalinden. 
De veed ogsaa? 

Strøm. 
Det staaer i Avisen. 

Generalinden. 
Har Du hørt, Flemming? det staaer i Avisen. 

Flemming. 
Saa skulde da ogsaa Pokker — 

Strøm 

(tager en Avls frem). 

Se her — med smaat Tryk. Efter Forly- 
dende — 

Flemming. 
Herre Gud, saa faaer Fader det jo at vide, og 
saa — — Hvem i Alverden kan have begaaet 
den Indiskretion? 

Bavelse. 
Jeg kan ikke bestemt huske; men det er 
rimeligvis mig. Jeg kan s'gu ikke holde tæt, og 
har heller aldrig sagt, jeg kunde. Herre Gud ! jeg 
har to Fornøjelser her i Livet: at nyse og at løbe 
med Hemmeligheder — dem maa I ikke tage 
fra mig. 

Flemming. 
Jamen, kjæreste Johan I Du bereder mig de 
allerstørste Ubehageligheder. 

Dr. Jellinge 

(til Generalinden). 

Afgjørelsen rykker nærmere. Frue. 

Bavelse. 
Din Fader læser jo ikke Strøms Smudsblad. 

Flemming. 
Folk fortæller ham det. 

Strøm. 
Hold nu op. I har Fjender nok, I kan 
skjændes med. 

Flemming. 
Jamen, jeg kan dog ikke finde mig i, at 
han ene og alene paa løse Rygter — ikke en- 
gang til min Moder havde jeg talt om Sagen. 

Bavelse. 
Jeg troede ikke, Du var bange for din Fader, 
Flemming. Du har jo Penge nok selv. 

Generalinden. 
Her er slet ikke Tale om at være bange. 
Her er Tale om, hvad der gavner eller skader 
Sagen. Megen utidig Snak kan fordæi-ve selv den 
sikreste Succes. 

Bavelse. 
En Succes, som ikke er forberedt, falder langt 
snarere til Jorden. 'Men Himlen bevare min Mund. 
Ellers kan den være god nok til Talerør. Skulde 
jeg summere op alle de Tilfælde, hvor man lige- 
frem har bedt mig, bedt mig om at løbe Byen 
rundt. Men Verden lønner ikke anderledes. Farvel, 
Frue, Farvel, mine Herrer. (Mod højre.) 

Generalinden. 
Hvad skal det sige? Det er da ikke Deres 
Alvor? Vær saa god, De faaer ikke Lov til at gaa 
herfra, før De har drukket et Forsoningsbæger 
baade med mig og min Søn. De veed nok, her i 
Kredsen taales ingen Mislyd. 

Strøm 

(med Glas i Haaiiden). 

Generalinden har Ret. — Mine Herrer! — 
Denne Stue er en Helligdom, hvis Stemning det 
er vor Pligt at værne om. Det er her, vi henter 
Kræfter til Kampen. Ve over den, som formørker 
disse Vægges Poesi, og hil de to, som her har 
bygget et Asyl for os stakkels Røvere, der vilde 
gaa til Grunde i Had og Bitterhed, om man ikke 
af og til venligt strøg os ned ad Kinden. 

Bavelse. 
Bravo, Strøm. Maa jeg saa bede om et lille 
Klaps, Frue. 

Dr. Jellinge 

(ligeledes med Glas). 

Tillad mig at fortsætte Deres Skaal, Strøm. 
Røvere, sagde De. Det er jiist Ordet. Det er 
rene Kanibaler, De har rakt Haanden, Frue. Det 
veed De godt selv. Men just fordi De veed det, 
har Deres Haandtryk saa meget Værd. Som 
oftest staaer Kvinden mistroisk og uforstaaende 
overfor det republikanske Element hos sit Barn. 

Kampskriget mod Autoriteten opfatter hun som et 
Kampskrig mod sig selv. Kun sjelden er hun 
saa klog, at hun istemmer Skriget, i fuld Bevidsthed 
om, at kun Haand i Haand med sin Søn bevarer 
hun Magten over ham, det vil sige hans For- 
trolighed. Det Skrig har De vovet Frue, og det 
er det,* vi alle takker Dem for. Jeg veed ingen 
Magt i Verden, saa spirefrodig og saa levende 
stærk som en Moders, der lever i fuld Forstaaelse 
med sin Søns Ideer. Hun bærer den ene Tid 
over i den anden, hun føjer Generationerne sammen, 
tyst, skjønt og harmonisk. Det saae lykkeligere 
ud iblandt os, hvis alle Kvinder var som De, Frue. 

Balle. 
Bravo! 

(Alle flokkes med deres Glas om Generalinden.) 

Generalinden. 
Jeg fortjener hverken Ros eller Tak, fordi 
jeg følger den stærkeste Stemme i mit Bryst, 
Naturens Stemme, som taler Kjærlighedens varmeste 
Ord. Flemmings Stue er mit andet Hjem. Strøm 
talte om disse Vægges Poesi. Jeg takker alle dem, 
som bringer den med sig. (Tii Flemming.) Dig ikke 
mindst. 

Flemming. 
Min søde Mor I 

(AlmindeUg Klinken.) 

SJETTE SCENE. 
Forrige. Generalen. 

Generalen 

(fra Baggrunden, standser forbavset. Kort Favse. Gaaer saa frem.) 

Undskyld, mine Herrer 1 

Flemming. 
Farl 

Generalinden 

(samtidig). 

KoU! 

Generalen. 
Kommandør Borg og Kone vilde gjeme hilse 
paa Dig. 

Generalinden 

(har fattet sig). 

Strax. — De undskylder, mine Herrer! 
Generalen 

(byder hende Armen). 

De undskylder, mine Herrer I (Ud i Baggrunden med 

Generalinden.) 

SYVENDE SCENE. 

Dr. Jellinge. Flemming. Bavelse. Fabricius. 
Strøm. Balle. 

(Lang Pavse.) 

Balle 

(som ikke har rejst sig). 

Fandens flov Historie! 

Fabricius 

(til Flemming). 

Hvorledes gik det til? 

Flemming. 
Jeg veed ikke. Han kommer jo ellers aldrig 
herind. Han maa have faaet Nys om — — 

Bavelse 

(seer paa Uhret). 

Gud fri og frels! nu maa jeg af sted. De 
sidder altid og falder i Søvn i Bestyrelsesmøderne, 
naar jeg ikke er med. Adjø. 

Dr. Jellinge. 
Vi følges ad. — Et Ord, Flemming! (Tager 
ham afsides.) Blot rolig, fomem! Og fremfor alt: 
fast. Giv ikke et Haarsbred efter. De har jo 
Deres Moder paa Deres Side. Hils hende fra mig. 
Jeg beundrer hende ligesaa højt, som jeg beklager 
hende dybt. — Farvel. Vi sees i Morgen. (tJd tii- 
h£Qre med Bavelse.) 

Balle 

(rejser sig). 

Skal vi drive af. Strøm? 
Flemming 

(til Strøm). 

Dementer det Rygte, som cirkulerer. Det er 
mig i allerhøjeste Grad ubehageligt — 

Strøm. 
Snak. Hvorfor det? Der skal netop tales 
om det. Ellers kniber Du ud. 

Flemming. 
Det gjør jeg i hvert Fald. 

Strøm. 
Men det faaer Du ikke Lov til. Død og Pine, 
naar Du bliver Rigsdagsmand — saa faaer vi nyt 
at høre. Bare det, at din egen Fader rimeligvis 
vil pibe af Dig paa Valgmødet. Det er s'gu noget 
af det genialestel 

Flemming. 
Du skulde ikke spøge med sligt. 

Strøm. 
Det er ramme Alvor I Sikket Sjovl sikke 
Slagsmaall Det er det, vi trænger til. 

Fabricius. 
For mig gærne, hvis De har Lyst til at faa 
Prygl! 

Strøm. 
Tak, jeg nøjes med at referere dem. 

Fabricius. 
Folk nutildags kan behøve alt det Blod, de 
ejer. De har ikke Raad til større Aareladninger. 

Strøm. 
Revolutionen kommer alligevel. 

Fabricius. 
Med Forlov: livad De vil opnaa ved den 
Revolution ? 

Strøm. 
Det skal jeg sige Dem, naar vi træffes paa 
Barrikaderne. 

Fabricius. 
Snarere i Lazarettet, naar jeg amputerer Dem. 

Strøm 

(til Flemming). 

Ve Dig, hvis Du kryber i Skjul for din Faders 
Uniform. 

Flemming 

(til Balle). 

Kom snart herop igjen. Balle. Du tier saa 
rart stille. — Farvel. 

(Strøm og Balle ud tilhøjre.) 



OTTENDE SCENE. 
Flemming. Fabricius. 

Flemming. 
Det var jo en net Scene, den! 

Fabricius. 
Naar sligt kan hænde, maa din Moder holde 
sig herfra. Hun bliver kompromitteret. 

Flemming. 
Ja, af Fader. 

Fabricius. 
Din Fader er s 'gu den, der har Ret. 

Flemming. 
Har Fader? 

Fabricius. 
Ja. De Par Maaneder han og din Søster 
var i Udlandet, kunde det gaa an, at din Moder 
levede med os, her. Men nu, da han er kommen 

hjem Naar han ikke kan lide Klikken, er 

det komplet i sin Orden, at han ikke vil have 
sin Kone ind i den. 

Flemming. 
Det var ogsaa forbistret, han just skulde 
komme i det Øjeblik. 

Fabricius. 

Nachspillet bliver endnu det artigste, som 

Holberg siger. Maa jeg give Dig et godt Raad: 

kom ham i Møde. Livet er ikke behageligere, 

end man selv gjør sig det. Tænk, hvor Du kan 

have det dejligt, om Du blot vil give ham en 
lille Smule mere Ret, end han har. 

Flemming. 
Blot han vil give mig den Ret, jeg har. 

Fabricius. 

Hvad opnaaer Du ved at sætte din Ret igennem? 
Det er dog rene Ubetydeligheder, I skjændes om: 
højre og venstre, Religion og Fritænkeri, Ægteskab 
og fri Kjærlighed. For Fanden — der er s'gu 
til syvende og sidst meget lidt Forskjel paa de 
Ting. Du opnaaer derimod uendelig meget ved at 
give efter. 

Flemming. 

Ja, jeg opnaaer, at hele min moralske Habitus 
gaaer rabundus. 

Fabricius. 
Det veed jeg ikke, hvad er, men jeg veed, 
hvad Familievrøvl er. Og jeg veed, at der er 
ingen Gift, der fortærer saa nederdrægtig lumsk 
som den. 



NIENDE SCENE. 
Forrige. Arendse. 

Arendse 

(fra Baggrunden). 

Undskyld — jeg troede, Du var alene, (vu gaa.) 

3 

Fabricius. 

Gjør mig den Tjeneste at blive, Frøken. Maa 

jeg have Lov til at gjøre Dem et Spørgsmaal? 

Har De Tillid til mig? Maa jeg have Lov til at 

overbevise Dem om, at De bør have Tillid til mig? 

. Arendse. 
Hvorfor ønsker De saa meget, at jeg skal 
have Tillid til Dem? 

Fabricius. 
Fordi jeg er Deres Forbundsfælle. 

Arendse. 
Forbundsfælle? 

Fabricius. 
Mod ham. 

Arendse. 
Veed Du noget af, at vi er Fjender, Flemming? 

Fabricius. 
De forstaaer jo godt, hvad jeg mener. 

Arendse. 
Maaske. Men jeg foretrækker at lade, som 
om jeg ikke gjør det. 

Fabricius. 



Hvorfor? 



Arendse. 
For at forhindre Dem i at begaa en Indis- 
cretion. 

Flemming. 
Du gjør ham Uret, Arendse. 

Fabricius 

(bukker ironisk). 

Jeg er ikke konservativ, det er sandt. Men 
i^g gjør ikke desto mindre Fordring paa at være 
et velopdragent Menneske med sund Dømmekraft, 
varmt Hjerte og god Villie, som De godt kan 
være bekjendt at tale med. Frøken. 

Arendse 

(usikker). 

Hvad mener De? Jeg forstaaer mig aldeles 



ikke paa Politik. 



Fabricius. 
Muligvis ikke. Men ikke desto mindre eller 
maaske netop derfor er De det mest konservative 
Menneske, jeg kjender. Jeg anbefaler mig. — 
Adjø, Flemming. Lad mig nu se. Du lægger Dig 
mine Ord paa Sinde. (Ud tilhøjre.) 

TIENDE SCENE, 
riemming. Arendse. 

Arendse. 
Blev han fornærmet? Det gjør mig ondt, 
hvis jeg har stødt ham; men det piner mig saa 
forfærdeligt, naar fremmede gjør Hentydninger til 
vore Forhold her i Hjemmet. 

Flemming 

(op og ned). 

Du veed vel, at Generalen kom herind? 

Arendse. 
Om jeg veed det! Der er den forfærdeligste 
Scene mellem Fader og Moder inde i Spistestuen. 

Flemming. 
Er Kommandør Borgs da gaaet? 

Arendse. 
Kommandør Borgs — ? Her har ingen Visitter 
været, det jeg veed. 

Flemming. 
Generalen løj altsaa. 

Arendse. 
Jeg kunde jo se det paa Fader, da han kom 
hjem, at der var en Storm i Vente. Derfor gik 
jeg ogsaa strax herind for at advare Moder. Men 
Moder blev. 

Flemming. 
Ja, for Moder er heldigvis saa fornuftig at 
mene, at hun har Lov til at tale med mine 
Venner. 

Arendse. 
Det kommer an paa, hvorledes det skeer. 
Jeg vil sige Dig, jeg blev ogsaa stødt, da jeg før 
kom herind og saae hende staa her mellem alle 
disse — 

Flemming. 
Naa, alle disse — 



Wlihlere! 



Hm! 



Arendse. 
Flemming 

(smiler). 



Arendse. 
Ja, der er noget simpelt ved de Mennesker. 
Jeg veed ikke, hvori det ligger. Jeg troer — i 
deres Blik — som de seer paa eenl De tilhører 
en anden Race Mennesker end den, jeg kjender. 

Flemming. 
Du er din Faders Datter, det skal jeg love for. 

Arendse. 
Moder stod just og talte med denne Dr. Jellinge. 
Veed Du, hvad Frøken Blum spurgte mig om 

igaar — om, hvorvidt det var sandt, at — Dr. 
Jellinge omgikkes min Moder, men ikke min Fader. 
Og hun ledsagede sit Spørgsmaal med et Smil, 

som aa, jeg kan ikke sige Dig, hvad jeg 

følte ved det Smil, 

Flemming. 
Nej, hør nu Arendse. Det er ligefrem latterligt. 

Arendse. 
Latterligt, at man smiler ad Moder paa den 
Maade! 

Flemming. 
Naar der er saa lidt Grund til det. 

Arendse. 
Jeg føler det som en Skam, naar Fader og 
Moder ikke lever godt sammen. 

* Flemming. 
Fordi de skjændes en Smule — 

Arendse. 
Det er mer end det. Siden Fader og jeg kom 
hjem fra Udlandet, er der skeet en Forandring til 
det værre. Og derfor tigger og beder jeg Dig, 
Flemming, gjør, hvad Du kan, forat vi kan faa 
det fredeligt herhjemme. Tænk, om vi engang 
igjen kunde faa et hyggeligt Middagsmaaltid. Vi 
sidder jo og sluger Maden i os, som om det var 

Klipfisk altsammen, og vi tør knap bede hinanden 
om et Stykke Brød. 

Flemming. 
Ja, hvis er Skylden? 

Arendse. 
Lad os alle tage Skylden. 

Flemming. 

Lad os give den Skylden, som har den, Fader; 
Fader, som aldrig gjør andet end haane og drille 
mig ved enhver Lejlighed. Jeg kan ikke gaa med 
en Skjorteknap, som er forskjellig fra hans, uden 
at han strax falder over mig med de skrækkeligste 
Beskyldninger for Demoralisation og Mangel paa 
Disciplin. 

Arendse. 

Aa, det er jo til at le ad. 

Flemming. 
Ja, Gud naade mig, hvis jeg leer! 

Arendse. 
Men er Du da slet ikke stolt af Fader? en 
Mand, der indtager en saadan Stilling som han, 
der fører sig som han, seer ud som hanl jeg synes 
formelig, jeg bliver en hel lille Prinsesse, blot 
han tager mig under Armen. 

Flemming. 
Ja, undskyld, vi Mandfolk forelsker os nu 
kun i en smuk Uniform, naar vi selv har den paa. 

Abendse. 
Ikke blot det heller! Men tænk, hvor hæder- 
lig han er, hvor nobel, hvor opofrende — I 
(Stemmer bag Scenen.) — Hvad er det? 

Flemming. 
Faders Stemme! 

Arendse. 
Moder er med! 

Flemming. 
De kommer herind. 

Arendse. 
Aa Gud, Flemming. Det er til at for- 
tvivle over. 



ELLEVTE SCENE. 
Forrige. Generalen. Generalinden. 

(Gbneralbn og Generalinden fra Baggranden, begge i Oprør.) 

Generalen. 
Nej, han skal have det at vide strax! 

Generalinden. 
Herre Gud, KoU! bliv dog ikke saa hidsig. 

Flemming. 
Hvad er det, Far? Sig det ganske rolig. 
Jeg hører ganske rolig paa Dig. 

Generalen 

(tordner). 

Stille. Dine Fraser kan Du beholde for Dig 
selv. Du gjør, hvad jeg siger, og dermed Punktum. 

Flemming. 
Vel, Hr. General. 

Generalen. 
Stille. Du flytter herfra heller idag end 
imorgen. 

Flemming. 
Godt, Hr. Gen — 

Generalinden. 

KoU — 

Generalen. 

Stille. Du burde gjort det for længe siden. 
Men jeg har seet igjennem Fingre med Dig for 
din Moders Skyld, fordi jeg aldrig kan modstaa, 
naar din Moder beder mig om noget — skjøndt, 
Gud skal vide, jeg har længe følt det som en 
Skam for mine gode Trapper, at de skulde til- 
smudses af det Krapyl, som Du kalder dine 
Venner. Og var det endda kun dine Venner I 
men din Moder siger selv, at det ogsaa er hendes. 

Hvorved har jeg gjort mig fortjent til den Haan, 
til det Forræderi? 

Generalinden. 

KoU — 

Generalen. 

Ja, jeg kalder det Forræderi. Jeg vidste jo 
nok, at han — (Peger paa Flemming.) denne PhiloBO- 
phus udi egen Indbildning, rotter sig sammen med 
Kjøbenhavns litterære Skraalhalse, at han, efter den 
ualmindelig mislykkede Roman, han har skrevet, 
er bleven Medlem af Foreningen til gjensidig Be- 
rømmelse, en fed Berømmelse! — men, at Du I — 
(Til Arendse.) Gaa ind i den anden Stue, Arendse. 
Du skal ikke høre paa alt dette her. 

Arendse 

(kysser ham). 

Stol paa mig. Fader 1 jeg er ligesaa stolt 

som Du I Gudskelov! (Ud i Baggrunden.) 



TOLVTE SCENE. 
Forrige uden Arendse. 

Generalinden. 

Stil nu engang dine Spørgsmaal i en saa- 

dan Tone, KoU, at det bliver os muligt at svare. 

Hvad er det, Du er vred over? Jeg har intet 

at skamme mig ved. Det er nu et Aarstid siden. 

Flemmings Roman kom ud. Den bragte ham 
sammen med en Del Capaciteter, navnlig med een 
betydelig Mand, Dr. Jellinge. 

Generalen. 
Denne Markedsskriger, der seer ud som en 
Galejslave. 

Generalinden. 
Flemming talte altid om disse Mennesker, jeg 
fik Lyst til at lære dem at kjende og har saa af 
og til truffet dem her i Flemmings Værelse. Det 
er alt. 

Generalen. 
Disse Bekjendtskaber bleve stiftede, medens 
jeg var udenlands? 

Generalinden. 
De fleste. 

Generalen 

(ironisk). 

Og mens Du paa Grund af Sygdom ikke 
kunde gjøre mig Selskab. 

Generalinden 

(mod Baggrunden). 

Nej, nu gaaer jeg min Vej. 

Generalen. 
Hedvig I jeg er nærved at fare ud af mit 
gode Skind. 

Gexerauxdex. 
J^ forstaaer Dig slet ikke. — Du har jo 
længe vidst, at jeg kjendte disse Mennesker. Jeg 
har aldrig lagt Skjul paa det. Hvorfor har Du 
saa ikke for længe siden — ? 

Gexeralex. 
Jeg har vidst — ja, hvad har jeg vidst? 
Jeg har troet, at — Du flygtig — en Grang — 
nej, men idag har jeg seet, jeg har s eet Dig 
staa her med et Glas i Haanden, indhyllet i 
Tobaksrøg, omgiven af alle disse Gjøglere! 

Generalixden. 
Naa ja — Herre Gud! 

Gexeralen. 
Herre Gud, siger Du? 

Generalixden . 
Noget Ugnende har Du da seet før. Men 
naturhgvis, dine Oberster og Kammerherrer kan 
ikke sammenlignes med — 

Generalen. 
Nej, det kan de s'gu ikke. 

Generalinden. 
Da siger dine Venner saamænd tidt ganske 
anderledes slemme Ting end Flemmings. 

Generalen 

(i Chaiselonguen). 

Aa, Hedvig I jeg er meget mer bedrøvet, end 
jeg er vred. 

Generalinden. 

Du bedømmer Folk, Du ikke kjender, KoU. 
Blot jeg engang maatte faa IjOv til at forestille 
nogle af dem for Dig, Dr. Jellinge f. Ex. 

Generalen. 
Tak. Jeg veed, at Dr. Jellinge i Politik er 
en Slyngel ; men det faaer endda være. Man kan 
være foragtelig som Politiker og for Resten højst 
agtværdig. Men jeg veed, hvad værre er, at han 
i sit Forhold overfor sin Kone — 

Generalinden. 
Hans Kone er sindssyg. 

Generalen. 
Ja, hvorfor er hun sindssyg? Af Sorg over 
hans — 

Flemming. 
Det er ikke sandt. Fader. Men jeg veed 
nok: kan man ikke ramme sine Fjender paa 
anden Maade, saa søler man dem ind i Bagtalelse. 

Generalen 

(rejser sig). 

Jeg kan bevise. 

Flemming. 
Og selv om saa var! — jeg troer det nu ikke, 
men selv om saa var! — har en Mand ikke 
større Svagheder at bebrejde sig end Lidenskab 
for Kvinder — 

Generalen. 
Naturligvis. At Du forsvarer ham, er ganske 
i sin Orden. 

Generalinden. 
Flemming har Ret. 

Generalen. 
Vrøvl! denne lapsede Doctor har gjort Dig 
komplet ør. Men ham har Du idag seet for 
sidste Gang. Imorgen flytter Flemming herfra. 
Og Gud naade Dr. Jellinge, om han nogensinde 
tiere sætter sine Fødder her i Huset. 

Generalinden. 
Jeg er Dr. Jellinge taknemmelig for meget 
og har ikke i Sinde at vise ham fra mig, naar 
jeg træffer ham igjen. Det er — efter at jeg har 
lært ham at kjende, at jeg har faaet Klarhed. 

Generalen. 
Klarhed, over hvad? 

Generalinden. 
Over, at jeg i eet og alt tænker og føler paa 
samme Maade som Flemming. 

Generalen. 
Jeg, som hader forskruede Fruentimmer, at 
jeg skal opleve, at min egen Kone — ! Men jeg 
skal Pine Død pille Nykkerne ud af Dig, saa- 
sandt som jeg er Herre i mit eget Hus. 

Generalinden. 
Du kan ikke skille Flemming og mig ad. 
Du aner ikke, hvor højt en Moder elsker sin 
Førstefødte. Det er med ham, hun har levet sit 
rigeste Liv. Du kan ikke rive ham fra mig. 

Generalen 

(irriteres over Flemmings Udtryk). 

Se, hvor han staaer! med en Mine, som om 
han kunde løfte hele Verden i sin lillefinger! 
(Hen til ham.) Din utaknemmelige Knægt ! Det skal 
sagtens være flot, kan jeg tænke, at sætte sin 
Moder op mod sin Fader. Det hører sagtens med 
til Programmet. Fy for en Ulykke, Flemming! 
det er ikke langt fra at være slyngelagtigt, dette her. 

Generalinden. 
Nej, men Koll, at Du kan tage det paa den 
Maade! 

Flemming. 
Aa, Fader er jo rent 

Generalen. 
Hvad er Fader? Fader er en Mand, hvem 
Du skylder din Opdragelse, dit Navn, din Stilling, 
kort sagt alt. Ja, Du blæser ad Traditionen. 
Men hvad var Du, naar Du ikke havde min hæder- 
lige Tradition at støtte Dig til? Du troer, man 
flokkes om Dig og hjælper Dig frem for din egen 
Skyld. Men Du kan gjøre din Ed paa, at bar 

Du ikke mit Navn Det er mit* Navn, man 

vil have, ligesaa meget som din Person. 

Flemming. 
Sig det rent ud. Far. Du har faaet at vide, 
at jeg vil lade mig vælge ind i Thinget — 

Generalen 

(til Generalinden). 

Ja, vil Du tænke Dig — 

Flemming. 
Og det er den egentlige Grund til din Vrede. 
Det var ogsaa for at tale om det, Du før kom 
herind, ikke sandt? men hør nu — jeg beder 
Dig: hør I Rygtet har ingen Hjemmel. Og jeg 
lover Dig, at jeg skal slaa den Ting ud af Hovedet, 
h^is Du blot vil være rimelig og tillade, at Moder 

og jeg 

Generalen 

(afbryder). 

Hvis — ? det er mageløst! hvis! han stiller 
mig Betingelser! Betingelser her, hvor jeg ligefrem 

kan fordre, fordre, at Du ikke gjør mit Navn 
latterligt. At tænke Big, at Du, en Knægt paa 
syv og tyve Aar, som Ingenting kan og Ingenting 
vil! at Du mener, vips I at kunne flyve op paa 
den Plads, som jeg langsomt kæmpede mig frem 
til og først naaede, da jeg havde været Student i 
tyve Aar og Højskoleofficer i femten — det er i 
den Grad topmaalt afsindigt — ! 

Flemming. 

Ja, der har vi Miseren! det, Du der siger, at 
Du mener, jeg Ingenting kan og Ingenting vil — 
den himmelraabende Uretfærdighed — den er den 
dybeste Grund til al denne Ulykke. Respekterede 
Du mine Anskuelser, saa forstod Du ogsaa Moder, 
saa haanede Du hende ikke, fordi hun har en 
Mening. 

Generalen. 

Hvor er det muligt at respektere dine An- 
skuelser, naar Du ingen har? Ja, sig mig, hvad 
Du kæmper for? I min Ungdom sloges vi for 
noget, der var et Slag værdt. Vi havde Ideer, ikke 
mange, men kraftige og klare, og vi førte dem 
igjennem. I derimod. Ingenting har I præsteret. 
Ingenting gider I bestille; I er gamle, magelige, 
kjede af alt, triste, slappe, kritiske, ligegyldige. 

Flemming. 
Ja, jeg indrømmer: vi har ikke megen Energi, 
fremfor alt ikke megen Begejstring, som kan løfte 

é 

Byrderne for os. Men vi er ærlige Arbejdere lige- 
fuldt. 

Generalen. 

Æsthetiske Høkere er I. Sig mig, hvad I 
arbejder for. 

Flemming. 

Ganske simpelt: for at komme ud af det 
Søle, som I har bragt os i. I havde Ideer, det 
er sandt. Men hvilke Ideer? Ideer, som passede 
til at forelske sig i, men ikke til at leve et Liv 
paa og endnu mindre til at bygge en ny Slægt 
op paa; romantiske Drømme, ideale Fjernsyn, 
som I troede paa, og som derfor gav Jer Mod og 
Energi, men som vi ikke troer paa, og som det 
derfor er en Ulykke for os at skulle trækkes med. 
Før de kommer ud af vore Hjerner og vore For- 
hold, før bliver vi ikke os selv. 

Generalen. 
Nej, det er for galt I 

Flemming. 
Hvad Under, at vi seer mørkt paa Livet, naar 
vor fornemste Opgave er den, at skulle gjøre 
andres Fejl god igjen. Du siger, vi har ingen 
Ideer. Vi har mange, mange fler end Du og din 
Samtid nogensinde har havt; men vi har ikke 
Rum for dem, ikke Jord og Solskin til dem for 
alle jeres mugne Blade, som vi først maa feje bort. 

Generalen. 
Ideer! ja vist Baa; men nu er det mig, som 
spørger: hvilke Ideer? frivole Ideer, gudsforgaaende 
Ideer. — Jeg har læst din Roman, Flemming. 
Du er ikke Digter, bliver det aldrig. (Tager Manu- 
skriptet frem af Lommen.) Du gavner dit Fædreland 
mere ved at sidde som Kopist i et af Ministerierne 
end ved at sætte alt det demoraliserende Tøj sammen. 
Se selv sort paa Livet, værs'go' — men at give 
andre de samme røgfarvede Briller for Øjnene, 
det er en Forbrydelse. Og saa fy, fy! for en 
Opfattelse, Du har af Kvinden; de frækkeste For- 
hold lyste i Kuld og Kjøn! Man faaer et net 
Begreb om dine egne Sæder. 

Flemming. 
. Jeg lever og har altid levet et ordentligt Liv. 

Generalen. 
Naa, saa det har Du? Hvad kalder Du da 
det, at Du, som Gud og Hvermand veed, har en 
Forbindelse med en Skuespillerinde eller Danser- 
inde — — jeg veed Fanden ikke hvad! 

Flemming. 
Der er efter mit Skjøn intet utugtigt i det 
Forhold. 

Generalen. 
Og det vover Du at sige i din Moders Paahør? 

4.# 

Generalinden. 
Jeg vil sige Dig, KoU, at efter min Meaing 
vil den Bog, Flemming har skrevet, skaffe ham 
baade et stort Navn og et stort Publikmn. 

Generalen 

(som efterhaanden er bleven bragt op paa Kogepunktet). 

Du har mange Meni|iger, den Mening skal 
nu i hvert Fald blive til Løgn. 

Generalinden. 
Hvorledes det? 

Generalen. 
Ganske simpelt. Jeg brænder Bogen. (Hanvu 

kaste den i Eakkeloynen.) • 

Generalinden. 
KoU! 

Flemming 

(Imod ham, slaaes med ham for at &a Bogen). 
Far — (River den til sig.) 

Generalen 

(støder ham tilbage). 

Dreng — er Du gal? 

Generalinden 

(tager faX i ham). 

KoU — 

Flemming 

(staaer lidt og seer paa ham). 

Du hader mig, Far. 

Generalen. 
Jeg gjør min Pligt baade overfor Dig og dit 
Publikum. 

Flemming 

(mod venstre). 

Farvel, Far. Du hører ikke fra mig; men 
Du skal høre om mig. 

Generalinden. 
Koll — jeg beder Dig! 

Flemming. 
Farvel, Mor. 

Generalinden. 
Flemming! 

Flemming. 

Farvel. (Ud tUvenstre.) 

Generalinden 

(betragter sin Mand et Øjeblik i Tavshed). 

Dette her bliver til Brud ogsaa mellem os, 

Koll. (Ud i Baggrunden.) 

Generalen 

(følger langsomt). 

ANDEN AKT. 



Hos Dr. Jellinge. Et lille Kabinet, lunt og hyggeligt, mange 
Tæpper; paa Væggene smaa Malerier. Alt Slags Nips. Vlndu midt 
paa Væggen tilhøjre. I Forgrunden tilhøjre Bord med Stole om. 
I Forgrunden tilvenstre en magelig Sofa. Længere tilbage Dør til 
Entréen. Tykt Tæpi>e paa Gulvet. Tykke Portierer i Baggrunden. 
GJennem disse Indgang til et andet Værelse. 

Otte Dage efter. Formiddag. 

FØRSTE SCENE. 
Fabricius. Arendse. 

Fabricius 

(læser i en Avis i Forgrunden til venstre). 
(Det ringer. Kort efter bankes der paa Døren.) 



Kom ind! 



Undskyld. 



Fabricius. 
Arendse 

(fra venstre). 



Fabricius 

(forundret). 

De, Frøken? — Vær saa god. 

Arendse 

(i Overtid, ind). 

Tak — jeg vilde blot Det er jo her, 

Dr. Jellinge boer, ikke sandt? saa boer Flemming 

her altsaa ogsaa. Jeg vilde saa gjerne er 

han hjemme? 

Fabricius. 
Han kommer Klokken to. — Vær saa god og 
tag Plads. 

Arendse 

(over mod hejre, seer paa sit Uhr). 

Klokken to? — De sidder ogsaa her og venter? 

Fabricius. 
Jeg skal gjerne gaa ind i den anden Stue, 
hvis — 

Arendse. 
Nej, hvorfor? — De har ogsaa noget vigtigt 
at tale med ham om? 

Fabricius. 
Aa, nej. Jeg skal blot skjælde ham lidt ud. 
(Ved Bordet tilhøjre.) Vær saa god Frøken, her er 
Lecture. (Tager en Bog bort.) Naa, den er det vel 
ikke værdt — men Dantes guddommelige Komedie, 
Chr. Winthers guddommelige Digte, Cantus Verdens- 
historie — altsammen komplet comme il faut. Og 
maa jeg saa bede Dem lade ganske, som om jeg 
ikke existerede. Jeg skal ikke i mindste Maade 

genere Dem. (Sætter sig l So&en tilhøjre, hun tilvenstre.) 
(Pavse.) 

Arendse. 
Hvorfor gjør De Nar si mig? 

Fabricius. 
Grjør jeg Nar? 

Arendse. 
Det skal nok være Tak for sidst. 

Fabricius. 
Tak for sidst? 

Arendse. 
Den Gang, De sagde, jeg var konservativ. 

Fabricius. 
Blev De fornærmet over det? 

Arendse. 
Nej, men De blev fornærmet. 

Fabricius. 
Blev jeg? 

Arendse. 
Fordi jeg ikke vilde tale med Dem om For- 
holdene hjemme. 

Fabricius. 
Jeg blev i Øjeblikket en Smule stødt, det er 
sandt. Men siden efter har jeg indseet, at De 
havde fuldtud Ret. 

(Pavse.) 

Arendse 

(snkker). 

Fabricius. 
Hvad behager? 

Arendse 

(rejser sig). 

Flemming kommer ikke. Jeg troer, jeg vil 
gaa. Maa jeg bede Dem hilse ham fra mig. 

Fabricius 

(rejser sig). 

Det skal jeg. Farvel, Frøken. 

Arendse. 
Farvel. — Det er sandt. Tør jeg ogsaa bede 

Dem give ham det Brev. (Giver ham et Brev.) 

Fabricius. 
Det skal jeg. Farvel, Frøken. 

Arendse. 
De veed ikke bestemt, naar jeg kan træffe 
ham? 

Fabricius. 
Om fem Minuter, Frøken. Jeg skal som 
sagt gjeme gaa derind — 

Arendse. 
Har De da slet ingen Medlidenhed med mig? 
Sig, hvad De vil. Tal om det, De har Lyst til. 

Hele Byen taler jo om det. Hvorfor skulde De 
saa ikke? Sig mig — tænker han slet ikke paa 
noget Skridt til Forsoning? 

Fabricius. 
Han tænker paa at stille sig til Valgene, ja, 
hvad mere er, han gjør det. Imorgen er der 
Vælgerforsamling i Lyngby. Der har Dr. Jellinge 
i Sinde at anbefale ham. Om en Maanedstid er 
han rimeligvis Medlem af Thinget. 

Arendse. 
Det er forfærdelig sørgeligt; synes De ikke? 

Fabricius. 
Jo vist. Det er en stor Ulykke for et Land 
at skulle regeres af Skoledrenge. 

Arendse. 
Ja, jeg mente nu sørgeligt, fordi det vil gjøre 
Kløften mellem ham og Fader saa meget dybere. 

Fabricius. 
Det med Landet, synes jeg, næsten er værre. 

Arendse. 
De har nok glemt, hvad De sagde forleden Dag. 

Fabricius. 
Hvad jeg sagde — ? 

Arendse. 
De sagde, De var min Forbundsfælle. 

Fabricius. 
Det gjør mig ondt at maatte tilstaa det, 
Frøken; men Jeg løj. 

Arendse. 
Løj De? 

Fabricius. 
Ja, ganske vist ikke med Forsæt; men Løgn 
blev det ligefuldt. De vil nemlig indrømme mig, 
at man umulig kan være Forbundsfælle med den, 
som aldrig gjør andet end vende een Ryggen. 

Arendse. 
Jeg vil gjeme være Deres Forbundsfælle, hvis 
De troer, det kan nytte noget. 

Fabricius. 
Ikke meget. 

Arendse. 
Ja, men saa troer jeg det. 

Fabricius 

(skifter Tone). 

Det er en anden Sag. Saa troer jeg det 

Arendse. 
Giv mig saa et godt Raad. 

Fabricius. 
Som jeg sagde Dem før: jeg er her for at 
skjælde ham ud. Men ret betænkt, Frøken, saa 
er der kun een, der kan udrette noget: Deres 
Moder. 

Arendse. 
Ja men, det er jo netop Moder, som — — 
At Fader og Flemming er uenige, det fik endda 
være, men 

Fabricius 

(seer lidt paa hende). 

Brevet her er fra Deres Moder? 

Arendse. 
Ja, Fader er nemlig taget til Helsingør idag 
og kommer først hjem imorgen Aften. Jeg har 
en Onkel der, som er meget syg. Saa vil Moder 
imens komme herhen. 

Fabricius 

(forbavset). 

Herhen? 

Arendse. 
Ja, jeg har lovet hende ikke at fortælle Fader 
det, skjøndt jeg ganske vist ogsaa har lovet Fader 
at fortælle ham alt; men det faaer være. At jeg 

lyver og bedrager, det er slemt; men der er det, 
Bom er værre. 

Fabricius. 
Ja, Gud, vi lyver alle mer eller mindre. 
Det hører med til almindelig Dannelse. 

(De har nu sat sig.) 

Arendse. 
Men seer De, det er derfor, jeg er her i Dag, 
for at sige til Flemming, at naar han nu taler 
med Moder, saa maa han ligefrem tvinge hende 

han maa bryde med hende, hvis hun ikke 

vil give efter for Fader. Det er den eneste Maade, 
hvorpaa alting kan blive godt igjen. Naar Moder 
blot tager Fader paa den rigtige Maade — og 
Fader er saa let at tage — saa gaaer det hele 
snart i Gænge. I Længden kan Fader dog ikke 
holde ud at leve uden Flemming. Troer De vel? 

Fabricius. 
Jeg har ikke den Ære at kjende Deres Fader. 

Arendse. 
Gid De kjendte ham! 

Fabricius 

(smiler og sukker). 

Ja, gid jeg gjorde! 



Digitized by VjOOQIC 



62 

Arendse. 
Kunde De ikke besøge ham en Dag og paa 
den Maade se at bringe en Tilnærmelse i Stand? 

Fabricius. 
En Tilnærmelse? Jeg skal gjeme forsøge. 
Men saa maa De lægge et godt Ord ind for mig 
i Forvejen. 

Arendse. 
Det skal jeg. 

Fabricius. 
— Veed De, hvad jeg har lært af denne Sam- 
tale, Frøken? 

Arendse. 
Nej. 

Fabricius. 
At man aldrig skal sige sin Mening, undtagen 
man bliver spurgt. 

Arendse 

(smiler). 

Ja. Det er en af Faders gyldne Grundsæt- 
ninger, som jeg har taget i Arv. (Det har ringet.) 
Gud, det ringer. 

Fabricius 

(lukker op tilvenstre). 

ANDEN SCENE. 
Forrige. Bavelse. 

Bavelse 

(fra venstre). 

God Dag. Flemming hjemme? 

Fabricius. 
Kommer strax. Det er — jeg veed ikke, 
om De kjender — 

Bavelse 

(hilser). 

Frøken KoU. 

Fabricius. 
Kandidat Bavelse, ogsaa kaldet Danmarks 
Lastdyr. 

Bavelse. 
Gud fri og frels! Ja, Thinget bliver jeg da 
kvit. Det har Deres Broder taget paa sig. At 
han gider! 

Arendse. 
Blot han vilde opgive det! 

Bavelse. 
Ja, gid han vilde! — for sin egen Skyld. Det 
er ingen misundelsesværdig Skjæbne, der venter 

ham. (Lægger Overtøjet.) 

Arendse. 
Jeg troer, jeg vil gaa. Her kommer saa 
mange, der vil tale med Flemming. 

Fabricius. 
Han bliver bedrøvet, naar han hører, De er 
gaaet forgjæves. 

Arendse. 
Jamen, nu stoler jeg paa Dem. 

Fabricius. 
Det kan De. Jeg skal gjøre mit Bedste. 

Arendse. 
Tak. Farvel. 

Bavelse. 
Farvel, Farvel 1! 

Fabricius 

(lukker hende ud). 

Bavelse 

(i Sofaen tilvenstre). 



TREDIE SCENE. 
Fabricius. Bavelse. 

Bavelse. 
Hvor kom det sig, at hun var her? Jeg 
troede, hun holdt med Faderen. Eller hun var 
her maaske for at besøge Dem? 

Fabricius. 
Hvis De ikke veed det, er min Bopæl Hol- 
bergsgade 5, tredie Sal, træffes mellem 12 og 2. 

Bavelse 

(seer paa Uhret). 

Naa, det er derfor. De altid er ude paa 
den Tid. 

Fabricius. 
Det er Søndag idag, hvis De ikke veed det. 

Bavelse. 
Søndag? Det er s'gu aldrig Søndag undtagen 
Juleaften og knap det. — Naa, men hvad sagde 
hun saa? Ja, til mig kan De godt fortælle det. 
Jeg faaer det dog at vide. Hun beklagede sig 
sagtens over sin Moder. Ja Gud, sikke Forhold! 
Man siger jo, at hun og Manden kaster Sølvtøjet 
i Hovedet paa hinanden -ved Middagsbordet. Hvad 
Flemming der har paa sin Samvittighed 1 jeg vilde 
ikke for meget godt være i hans Sted. 

Fabricius. 
Ja men hør, Bavelse, naar De har saa megen 
Medfølelse for de stakkels Mennesker, saa skulde 
De optræde som deres reddende Engel. De skulde 
gjøre Flemming Kandidaturen stridig. Bliver han 
ikke valgt, er der nemlig Udsigt til en For- 
soning mellem ham og Faderen. 

5 

Bavelse. 
Skulde jeg? mod min Ven? hvad anseer De 
mig for, Mand? 

Fabricius. 
Jamen, De beviser ham jo netop en Venne- 
tjeneste, dersom De — 

Bavelse 

(efter en kort Pavsej. 

Ja, saa Gu'. 

Fabricius. 
Desuden passer alle Deres Anlæg og Evner 
langt bedre end Flemmings — 

Bavelse. 
Ja, saa Gu*. Flemming vil buse paa, han 
vil ildne dem op I ildne! hvad kommer der ud af 
det? nej. De har Ret. Jeg passer i Suppedasen: 
jeg sætter ingen Boller paa. Men jeg vil ikke. 
Ikke for al Verdens Guld. Jeg synker allerede i 
Knæ under det, jeg har. Vil De se mig paa alle 
fire? — Naa, der har vi ham. 

FJERDE SCENE. 
Forrige. Dr. Jellinge. Flemming. 

(Dr. Jkllingk og Flemming fra venstre.) 

Bavelse. 
God Dag, Flemming! Du er sløj, kan jeg 
tro, ved Tanken om imorgen. Dit arme Asen! 

Ja jeg kommer for at sige, at, trænger Du paa 
nogen Maade til min Hjælp, saa staaer jeg til din 
Disposition. 

Flemming. 

Tak (Hilser paa Fabricius.) 

Bavelse. 
God Dag, Hr. Dr. Han seer daarlig ud, 
hvad? 

Dr. Jellinge. 
Han seer godt ud, synes jeg. 

Bavelse. 
Saamænd. Hvis det var en Ligtale, han 
skulde holde. (Tii Flemming.) Det er sandt. Jeg 
skal hilse fra din Søster. 

Flemming. 
Arendse? 

Bavelse. 
Hun har været her. — Hm. Stakkels Pige! 

Fabricius. 
Bryd Dig ikke om, hvad han siger. Hun 
gik, da han kom. Hun fandt, han var altfor 
modbydelig at se paa. 

Bavelse 

(griner). 

Ja, jeg veed nok, jeg forstyrrede. 
Flemming 

(til Fabricius). 

Hvad vilde hun? 

Bavelse. 
Hun vilde — 

Fabricius. 
Det skal jeg sige Dig siden. 

Bavelse. 
Jeg kan sige Dig det strax. Hun vilde bede 
Dig lade være med at tage til Lyngby imorgen, 
og hun vilde bede mig træde op imod Dig for 
at forhindre, at Du bliver valgt. Ja, spørg Fa- 
bricius, om det ikke er sandt. Den eneste Maade, 
hvorpaa Du kan forsone Dig med din Fader, og 
din Fader med din Moder, og din Moder med 
din Søster, det er ved at overlade mig Valpladsen. 
Men desværre, Flemming, Du kan bede mig om 
alt, og jeg skal gjøre det, men det, nej! 

Dr. Jellinge. 
Pin ham nu ikke. Han har nok foruden. 

Bavelse. 
Pine ham? Jeg beundrer ham. Jeg beundrer, 
at han kan tage alt det paa sine unge Skuldre. 
Ulykkelige Forhold i sit Hjem, fortvivlede Forhold 
i sin Virksomhed, og desuden — andre — For- 
hold! Jeg kunde s'gu ikke. Og det vil sige 
noget. 

(Det ringer.) 

Flemming. 
Det maa være Strøm. (Lukker op.) 



FEMTE SOENE. 

Forrige. Strøm. Lønne. (Siden) Balle. 

(Strøm og Lønnb fra venstre.) 

Strøm. 
Det var godt, jeg traf Dig. God Dag, Hr. Dr. 
Til Lykke til den store Dag i Morgen ; en Hæders- 
dag, en Fremtidsdagl Og sikken et Vejr vi med eet 
har faaet. Det er saa solvarmt som om Sommeren. 
Jeg er i det mest straalende Humør. 

Fabricius. 
Saa er De vist blevet skjældt ud. 

Strøm. 
Ja, der er en Artikel om mig idag i een 
af vore priviligerede Sprøjter, som er ligefrem 

guddommelig. Gjør den mig ikke populær, saa 

Det er sandt, maa jeg forestille Dem Student 

Lønne, Medredaktør af vor yngste Avis. Han 
kommer for at interviewe Dig, Flemming. 

Lønne 

(meget Ivrig). 

Jeg er yderst smigret ved at gjøre D 'Herrers 
Bekjendtskab. 

Fabricius. 

For mit Vedkommende kan De spare Dem 
Ulejligheden. Jeg er Lappeskræder og har været 
to Aar paa Bidstrup. 

Lønne. 
Ha, hal 

Bavelse. 
Sørgeligt, men sandt. 

Fabricius. 
Den Herre kan De ogsaa godt stryge. Han 
aspirerer til at komme der. 

Bavelse. 
Det er Løgn. Jeg har kun een Skavank, 
og den kan ingen Anstalt kurere. Jeg er altfor 
normal. 

Dr. Jellinge. 
Ja, jeg er nu ikke saa stor paa det. (Trykker 
Lønnes Haand.) Det glæder ogsaa mig at gjøre Deres 
3ekjendtskab. 

Lønne. 
Det er mig en stor Ære. 

Strøm. 
Naa, jeg og den unge Mand der har da idag 
været ude at se paa Lokaliteterne i Lyngby. 
Ganske glimrende I Vi faaer et Katheder derud, 
og Værten har lovet os at pynte lidt op i Salen. 
Jeg spurgte ham, om han troede, der mødte mange, 
og han forsikrede mig — ja, jeg behøver kun at 
anføre een Ting. Han har bestilt over 2000 halve 
Bajere til imorgen. 2000 halve Bajere! det er 
s'gu genialt! Alle venter sig noget ualmindeligt. 
— Naa, saa bestilte jeg en lille fin Frokost til 
os selv, og gav Opvarteren et Par Vink — 

Fabricius. 
Og et Par Kroner? 

Strøm. 
Gud bevares! jeg gjør mig ikke bedre, end 
jeg er. 

Bavelse. 
Det kunde De s'gu ellers trænge til. Strøm. 

Strøm. 
Tak, jeg fusker ikke Dem i Haandværket. 

Bavelse. 
Ellers fusker De s'gu gjerne. 

Strøm. 
De er nok i daarligt Humør, Bavelse. Det 
er der ikke noget, der hedder. Idag skal alle 
være glade, for imorgen — 

Bavelse. 
Ja, for imorgen bliver vi maaske ikke saa 
glade for imorgen. — Hvem var det, der kom? 

Flemming 

(som har lukket Balle ind fra venstre). 

Det var Balle. 

Bavelse 

(slaaer det hen). 

Naa, var det Balle — ! 
Strøm 

(præsenterer). 

Student Lønne, Billedhugger Balle. 

Lønne. 
Aa, De er den berømte Balle? 

Balle 

(sætter sig). 

Nej, den berømte Balle er død. Han var 
Biskop. 

Strøm. 
- Ja, saa mødes vi vel allesammen imorgen paa 
Stationen. Kom saa Lønne. Det er sandt. De 
havde jo noget at tale med Flemming om. 

Lønne 

(til Flemming). 

Ja, der er to Ting, Hr. KoU, som jeg gjeme 
vilde bede Dem om. For det første, om De ikke 
ved Lejlighed vilde holde et Foredrag eller læse 
noget op for os i en lille Forening, som vi har. 

Flemming. 
Jeg har saa lidt Tid for Øjeblikket. 

Lønne. 
De har maaske et eller andet liggende. 

Fabricius. 
De skulde bede Bavelse, han har altid noget 
liggende. 

Bavelse. 
Sludder. Jeg har s'gu ikke Tid til at have 
noget liggende. 

Lønne. 
Og for det andet vilde jeg gjeme, hvis De 
tillader det, have Lov til at skrive en lille Artikel 
om Dem, saadan en Slags Biografi. 

Flemming. 
Biografi? Er De bange for, at Modpartiet 
skal tage Livet af mig imorgen? 

Lønne. 
Gud nej, det er kun, fordi Folk saa gjerne 
vil høre noget om Dem, om Deres Barndom f. Ex. 
og første Ungdom. 

Fabricius. 
Giv ham din Vaccinationsattest. 

Lønne. 
De er maaske nok saa god at tilsende mig 
de rent elementære Oplysninger. Og fremfor alt 
vilde jeg gjerne have Deres Fotografi, forat vi 
kunde faa et Billede af Dem i Avisen. 

Flemming. 
Jeg holder ikke af den Slags Reklame. Hvad 
siger De, Dr.? 

Dr. Jellinge. 
Giv ham Deres Fotografi. Det kan aldrig 
skade. 

Fabricius. 
Jeg synes, Du har eet her, hvor Du endnu 
ligger i Svøb. 

Lønne. 
Det har saa umaadelig meget at sige, at der 
bliver talt om een. Det værste, der kan hændes 
os Forfattere, er at blive glemt. Ja, jeg siger 
«os». Jeg har nemlig ogsaa — 

Balle. 
« Blomsterfnug » af P. Lønne. Den kjender jeg. 

Bavelse. 
Det var som Fanden, jeg troede aldrig, De 
læste noget. 

Balle 

(hvisker til ham). 

Jo, paa — 

Dr. Jellinge. 
Jeg har ogsaa læst Deres Bog. Og jeg fik 
Indtryk af, at der er Rum til en Del Talent. 

Lønne. 
Nej, synes De virkelig? 

Flemming 

(giver Lønne et Portrait). 

Her er mit Fotografi. 

Lønne. 
Tusind Tak. 

Flemming. 
Vær nu diskret. 

Lønne. 
Gud bevares. Der er kun eet endnu. De 
er jo en Søn af Generalen? 

Flemming 

(kort). 

Min Fader maa De helst lade ude af Omtale. 

Lønne. 
Saa vidt mulig. 

Strøm. 
Saa gik vi. 

Balle 

(rejser sig). 

Imorgen møder jeg op med alle Kammeraterne. 

Flemming. 
Blot ikke for megen Agitation! 

Bavelse. 
Nej, ikke for megen Agitation. Det hidser. 
(TU Lønne.) Hør, unge Mand, inden De gaaer: maa 
jeg sige Dem et Par Ord. (Afsides ui ham.) Jeg har 
et Foredrag liggende. Hvis De sætter megen 
Pris paa det, kmide jeg muligvis faa Tid — 

Lønne. 
Tak skal De have, tusind Tak. 

Strøm. 
Altsaa Kl. 9. Vi sees ved Philippi. (Ud tii- 
venstre med Balle og Lønne.) 

Bavelse. 
Ja, saa vil jeg give Dig min Velsignelse, 
Flemming. Jeg skal nok tage Sodapastiller med 
i Lommen for at kvikke Dig op, før Du bestiger 
Skafottet. Guderne se til Dig i Naade. Adjø! 



Digitized by VjOOQIC 



77 

Dr. Jellinge. 
Hvis De har Tid et Øjeblik, Bavelse, vilde 
jeg gjerne — 

Bavelse. 
Jeg skal være i et Møde Kl. to. 

Dr. Jellinge. 
Ja, nu er den halv tre. 

Bavelse. 
Saa har jeg Tid. 

Dr. Jellinge. 

Vi kan gaa herind. (Ud i Baggrunden med Bavelse.) 

SJETTE SCENE. 
Fabricius. Flemming. 

Flemming. 
Naa, hvad sagde saa min Søster? 

Fabricius. 
Det samme, som jeg altid siger. 

Flemming. 
Ja Tak, saa — 

Fabricius. 
Hun havde et Brev med til Dig. 

Flemming. 
Fra Moder? 

Fabricius. 

Ja, fra din Moder. (Giver ham det) 

Flemming. 
Du veed, hvad der staaer i det? 

Fabricius. 
Din Moder kommer her idag. 

Flemming. 
Min egen søde Moder I (Læser.) Ja, hmi kommer, 
hun kommer virkehg! 

Fabricius. 
Og det er Du saa glad over? 

Flemming. 
Naturligvis. 

Fabricius. 
Skjøndt Du veed, at det kan berede hende de 
allerstørste Ubehageligheder fra din Faders Side. 

Flemming 

(sidder 1 Sofaen tilvenstre). 

Jeg tænker aldrig paa Fader. Jeg har ingen 
Fader. 

Fabricius. 
Men din Moder har en Mand. 

Flemming. 
En Tyran har hun. 

Fabricius. 
Sig mig, Flemming, har Du for Alvor tænkt 
over, hvad disse Forhold kan føre til? De kan 
ganske simpelt føre til Skilsmisse mellem dine 
Forældre. 

Flemming. 
Naa ja, om det saa ogsaa kom dertil, at 
Moder og jeg flyttede sammen — 

Fabricius 

(søger hans Blik). 

Jeg troer, det i Længden vilde genere Dig, 
Flemming. 

Flemming 

(undgaaer hans). 

Moder har ingen Fordomme. 

Fabricius. 
Godt, lad saa være! men Skandale kommer 
der i hvert Fald ud af det. Og Du bør have 
saa megen Agtelse for din Fader, ja, Du bør 
under alle Omstændigheder tage saa meget Hensyn 
til din Moder — 

Flemming. 
Der er efter min Mening mere virkelig Skan- 
dale i Forholdene, som de nu er. 

Fabricius. 
Ja, ja da. Men naar Du ikke vil tage Hen- 
syn til andre, saa tag da for Fanden Hensyn til 
Dig selv. Man kan ikke existere i en lille By 
som Kjøbenhavn, naar man bygger sin Position 
paa en Skandale. Ja, medmindre man vil tage 
til Takke med Bærmen; men det vil Du ikke. 
Det er din Natur imod. Som nu denne Hr. 
Lønne! Befinder Du Dig vel i Selskab med den 
Slags -^ Slikasparges? 

Flemming 

(rejser sig). 

Det kan ikke nytte, Henrik. Jeg har taget 
mit Parti, jeg har brudt Broerne af. Fader skal 

faa at se — (Kuytter Haanden.) 

Fabricius. 
Du tænker dog bestandig paa din Fader. 
Men fortæl: hvad skal han faa se? 

Flemming. 
— at jeg kan vinde en Position, som han 
maa agte. 

Fabricius. 
Godt. Og hvad saa? 

Flemming. 
Hvad saa? — ja saa — 

Fabricius. 
Saa gaaer Du en skjønne Dag hjem til ham og 
siger; «der kan Generalen se, hvad jeg er for en 

Karl!» (Da Flemming gjør en afværgende Bevægelse.) Jo, Du 

gjør. Den Glæde kan Du ikke nægte Dig. Den 
er nemlig dit egentlige Maal. Var det ikke bedre, 
Flemming, om din Fader kom til Dig? 

Flemming 

(smiler). 

Han? til mig? 

Fabricius. 
Det kunde tænkes, hvis Du — 

Flemming. 
Hvis jeg? 

Fabricius. 
Hvis Du blot sagde et eneste lille Ord til 
din Moder. — Flemming! det er et godt Raad, jeg 
giver Dig. 

Flemming. 
Moder har fuld Tanke- og Handlefrihed. 
Føler hun, at Samlivet med Fader er hende en 
Byrde, saa — 

Fabricius. 
Jeg forstaaer nu ikke rigtig din Moder. 
Jeg kan ikke tro, at det ene og alene er Sympathi 
for Dig, som — 

6 

Flemming. 
Hvad andet? Sympathi for mig og Uenighed 
med Fader i alle Spørgsmaal, baade smaa og 

store. 

Fabricius. 
Bliv nu ikke vred, Flemming. Vi to mis- 
forstaaer jo ikke hinanden. Skulde der ikke og- 
saa være — noget andet? 

Flemming. 
Noget andet? 

Fabricius. 
Ja, f. Ex., en — lille, ganske lille faible 

for 

Flemming 

(seer paa ham). 

Aa, Du er gal. 

Fabricius. 
Husk paa, Du er hendes Søn. Du seer ikke 
klart. Dr. Jellinge er en Mand, som har fordrejet 
Hovedet paa mange Damer — og han foretrækker 
altid de smukke Hoveder. Det er dog lidt paa- 
faldende, at hun kommer her idag i Stedet for 
at bede Dig komme hjem. — Ja, undskyld; men 
jeg syntes, det var min Pligt at sige Dig dette. 

Flemming. 
Og jeg har intet andet Svar end det samme: 
Du er gal. 

Fabricius. 
Ja ja, saa — gaaer jeg. Jeg skal ved Lej- 
lighed meddele din Søster denne Samtale. 

Flemming. 
Arendse? 

Fabricius. 
Ja, jeg har i Sinde at aflægge din Familie 
en Visit. Jeg sætter megen Pris baade paa din 
Moder og din Søster. Den sidste har jeg særlig 
ondt af. Og jeg vil gjeme gjøre din Faders Be- 
kjendtskab. Farvel. Vi sees i Morgen. Blot nu 
alt paa Mødet maa gaa efter Ønske. 

Flemming. 

(forceret). 

Det skal gaa. 

Fabricius 

(lægger Rln Haand paa hans Skulder). 

Du har i Grunden aldrig selv troet stort paa 
din parlementariske Aare. 

Flemming. 
Fordi jeg ikke har turdet. Nu tør jeg. 



Fabricius. 

Ja ja. Farvel da. (Mod venstre.) 



6* 

Flemming. 

Fabricius 

(ud tilvenstre). 



SYVENDE SCENE. 
Flemming. Dr. Jellinge. 

Flemming 

(lidt op og ned, kigger saa ind ad Portieren i Baggrunden). 

Er De alene, Dr.? Jeg vilde gjerne — 
Dr. Jellinge 

(fra Baggrunden). 

Ja, Bavelse er gaaet for længe siden. Jeg 
lukkede ham ud den anden Vej. 

Flemming. 
De havde Hemmeligheder med ham? 

Dr. Jellinge. 
Aa, jeg vilde blot bede ham dirigere ved 
Mødet imorgen. Saa er vi nemlig fri for at høre 
ham tale. — Naa, hvad sagde Fabricius? 

Flemming. 
Tænk Dem, Moder kommer her — om lidt. 

Dr. Jellinge 

(i nogen Bevægelse). 

Her? 

Flemming. 
Ja, Fader er borte; imens vover hun sig her- 
hen. Aa, at en Moder saaledes skal være nødt 
til at snige sig til sin Søn som til et Stævne- 
møde 1 

Dr. Jellinge. 
De har ikke seet hende siden Bruddet? 

Flemming. 
Nej. Saa De kan jo forstaa, hvor længsels- 
fuld jeg er. Hun skriver her, at hun er for- 
tvivlet, at hun ikke veed, hvad der skal blive af 
hende. Aa, Dr., hvorledes skal dog alt dette ende? 

Dr. Jellinge. 
Ja, det er ikke godt at sige. 

Flemming. 
Blot jeg vidste! jeg tænker og tænker, men 
kan ikke komme til noget Resultat. Kan De 
ikke? De har altid raadet mig sundt og klart, 
og jeg har ubegrænset Tillid til Dem. Hvad skal 
jeg sige til Moder? i hvad Retning skal jeg lede 
hende? Fabricius mente, jeg gjorde bedst i at 
bede hende vente; men naar hun nu ikke kan 
udholde den Ventetid, naar Fader piner Sjælen 
ud af Livet paa hende? 

Dr. Jellinge. 
De kan jo begribe, at det næsten er umuligt 
for mig at give Raad her, da jeg ikke kan andet 

end være partisk. Jeg synes, det hele maa ganske 
afhænge af Deres Moder selv. 

Flemming. 
Moder kan ingen Beslutning tage. Hun 
slider sig kun op i Uro og Vaklen. 

Dr. Jellinge. 
Lad os se ganske nøgternt paa Tingene. 
Hvad er det, Sagen drejer sig om? 

Flemming 

(hidsigt). 

Den drejer sig om, hvorvidt Moder vil taale — 

Dr. Jellinge. 
Den drejer sig om, hvorvidt Deres Moder 
endnu elsker Deres Fader. 

Flemming 

(seer et Øjeblik forundret paa ham). 

Hvorvidt — ? 

(Det ringer i det samme.) 

Dr. Jellinge 

(som har staaet ved Vinduet). 

Ja, tal nu med hende selv. Jeg saae hende 
komme ned over Gaden. 

OTTENDE SCENE. 
Forrige. Generalinden. 

Flemming 

(ud til venstre, kort efter ind med Geneealinden, som er i Overtøj), 

Flemming 

(udenfor). 

Mor! 

Generalinden 

(ligesaa). 

Min egen Dreng, min egen Dreng 1 
(Begge ind). 

Generalinden. 

God Dag, Hr. Dr. ! og Tak. (Rækker ham Haanden.) 

Dr. Jellinge. 
Tak? 

Generalinden. 
For ham. Fordi De har givet ham Husly, 
da hans Hjem faldt sammen over ham. De veed 
ikke, hvor taknemmelig jeg er Dem. Til en 
Moders Hjerte gaaer Vejen gjennem hendes Børn. 
De har gjort saa meget for ham og for mig, at 
vi aldrig vil kunne gjengjælde Dem det. Men 
mellem Venner, Gud ske Lov, mellem Venner 
regner man det ikke saa nøje. Tak, Dr. Jellinge, 
Tak! 

Dr. Jellinge. 
De gjør mig ganske skamfuld, Frue. Jeg 
havde Værelset her staaende. Hvad var saa rime- 
ligere end, at — 

Flemming. 
Dr. Jellinge og jeg er jo som Fader og Søn, 
Mor. Jeg tager ligesaa gjerne imod af ham, 
som jeg nødig tager imod af en vis anden. 

Generalinden. 
Ja, ja, jeg takker nu alligevel. Det gjør saa 
godt at takke, naar Hjertet er fuldt. 

Flemming. 
Læg Kaaben og Hatten, Mor. 

Dr. Jellinge. 
Jeg tør vel haabe, at Fruen bliver her til 
Middag. 

Generalinden. 
Nej, nej, det gjør jeg ikke. Jeg vilde blot 
se ham. 

Flemming. 
Du skulde blive, Mor. Ellers faaer vi alt 
for knap Tid til — 

Generalinden. 
Ja, ja, jeg maa først, jeg maa først se rigtig 
paa Dig. Du seer bleg ud, min Dreng; men det 

er intet Under. Den store Dag imorgen! ja, 
vi kommer derud, Arendse og jeg, vi tager en 
Landauer. 

Flemming. 
Men Generalen da? 

Generalinden. 
Generalen kommer først imorgen Aften hjem 
fra Helsingør. Jeg lejer et Værelse paa Hotellet, 
og haaber saa at kunne faa et Glimt af Dig efter 
Mødet. De venter Dem vel store Ting, Dr.? 

Dr. Jellinge. 
Ja, jeg troer, nu er Begejstringen kommen 
over ham. De sidste otte Dage har gjort ham til 
en Mand. — Men nu vil jeg lade Moder og Søn 
alene. Gid der maa komme et godt Resultat ud 
af Deres Samtale; i hvert Fald et Resultat. Det 
trænges der til. Disse Forhold tager formeget 
paa dem begge, ja, de tager selv paa mig. Saa 
haaber jeg. De spiser med os. Frue, i al Tarve- 
lighed. 

Generalinden. 
De er altfor god. I hvert Fald vil jeg gjerne 
tale et Par Ord med Dem, inden jeg gaaer. 

Dr. Jellinge. 
De kan raade over mig i eet og alt. Frue. 

— Faa nu Deres Moder til at tage en Beslutning. 

(Ud i Baggranden.) 

Generalinden 

(har imens lagt Overtøjet). 



NIENDE SCENE. 
Flemming. Generalinden. (Tilsidst) Dr. Jellinge. 

Flemming. 
Naa, Mor, sæt Dig saa ned her ved Siden 
af mig og fortæl saa — 

Generalinden. 
Det er ikke til at holde ud, Flemming. 

Flemming. 
Hvad er ikke til at holde ud? 

Generalinden. 
Dette har efterhaanden antaget forfærdelige 
Dimensioner. Hvem kunde have anet? Jeg har 
maaske været lidt uforsigtig, skjøndt — nej. Efter 
hans sidste Optræden har jeg faaet Ret, fuldt ud 
Ret. Ikke sandt? 

Flemming. 
Det har Du altid havt. 

Generalinden. 
Hvad berettiger ham til at tage mit Barn 
fra mig? Han tager min Fremtid med det samme. 

Burde han ikke tværtimod glæde sig over, at vi 
— — Herre Gud, fordi vi ikke bogstavelig mener 
det samme som han! man kan dog fordrage hin- 
anden uden det. Nej, jeg forsikrer Dig, Flem- 
naing. Jeg gaaer til Grunde. 

Flemming. 
Moder, sig mig en Gangl Hvorledes be- 
handler han Dig nu? Beskriv mig lidt nærmere — 

Generalinden. 
Han forfølger mig, rastløst, haardnakket med 
det samme, det samme, det samme! med sin 
Pukken paa sin Ret og med sin — Skinsyge. 

Flemming. 
Skinsyge? 

Generalinden. 
Ja, det er ligefrem latterligt. 

Flemming 

(rejser sig og gaaer lidt op og ned). 

Aa, Fader er jo komplet monoman i sit For- 
hold til mig. (Hen til hende.) Hvad har Du tænkt, 
at Du vil gjøre? 

Generalinden. 
Jeg har intet tænkt. Jeg kommer jo netop 
for at spørge Dig. 

Flemming. 
Kunde Du tænke Dig det, at vi to flyttede 
sammen ? 

Generalinden. 
Er det gjørligt, Flemming? 

Flemming. 
Skræmmer Skandalen Dig? 

Generalinden. 
Nej, nej, ikke den. Jeg gjør kun det, som 
saa mange har tænkt paa, men ikke vovet. 

Flemming. 
Hensyn til Arendse maaskel 

Generalinden. 
Hun har Støtte nok i sin Fader. Nej, der 
er kun eet, jeg er bange for — 

Flemming. 
Og det er? 

Generalinden. 
Jeg bliver Dig en Klods om Foden. 

Flemming. 
Jeg har ikke i Sinde at gifte mig. Og selv 
om saa var — 

Generalinden. 
Det er ikke saa meget det, jeg tænker paa. 
Jeg tænker mere i al Almindelighed. En ung 
Mand hæmmes af den Slags Forhold. Han skal 
ikke trækkes med sit Hjem hele Livet igjennem. 
Han har sit Maal udenfor det. 

Flemming. 
Jamen, her er Tale om noget ganske sær- 
eget. Vi to — 

Alligevel. 



Generalinden. 



Flemming. 
Nej, nej. Mor. Du udretter kun noget der, 
hvor der er Sol og Lys nok til, at alle dine 
Evjaer kan faa Lov til at virke. Bliver Du siddende 
hjemme med Graaden i Halsen for at pleje dine 
Pligters Gjenfærd, hvad udretter Du saa? 

Dr. Jellinge 

(fra Baggrunden). 

Flemming. 

Flemming. 
Ja, 

Dr. Jellinge. 
Her er en Mand fra Lyngby, som gjerne vil 
tale med Dem. 

Flemming. 
Sig, jeg ikke er hjemme. 

Dr. Jellinge. 
Det gaaer ikke an. Det er en Mand, som 
har meget at sige der i Kredsen. 

Flemming. 
Jeg vil saa nødig — 

Dr. Jellinge. , 
De maa. 

Flemming. 
Ja ja da. (tu Generalinden.) Du Undskylder 
mig et Øjeblik. (Til Dr.) De underholder nok Moder 
saa længe. 

Dr. Jellinge. 
Med Glæde. Hvorledes gaaer det? 

Flemming. 
Jeg troer, det ender med, vi fl3i;ter sammen. 
Moder og jeg. 

Dr. Jellinge 

(smiler). 

Ja, saa. 

Flemming 

(møder hans Blik og studser ved dets Udtryk). 

Dr. Jellinge. 
Ja, saa taler jeg med Deres Moder saa længe. 

Flemming 

(ud gjennem Portieren efter fiarst at have vendt sig en Gang om). 



TIENDE SCENE. 
Dr. Jellinge. Generalinden. (Tiisidst) Flemming. 

Generalinden 

(sidder). 

En, der vilde tale med Flemming? 

Dr. Jellinge. 
Ja. 

Generalinden 

(rejser sig). 

Det var da ikke — hende? 

Dr. Jellinge. 
Nej, nej. Det var een, der vilde tale ined 
ham om Mødet imorgen. Hvor falder De paa, 
at det skulde være hende? 

Generalinden. 
Jeg veed ikke. Jeg tænker saa tidt paa 
hende. Sig mig engang: hvorfor gifter Flemming 
sig ikke med hende? Hun skal jo være af 
ordentlig Familie. 

Dr. Jellinge. 
Det mener De ikke, Frue. 

Generalinden. 
Jo, jeg forsikrer Dem. Jeg synes næsten, 
han bør gjøre det. Hvor gjerne jeg saa ogsaa vil 
være liberal og frisindet, i dette Tilfælde kan jeg 
ikke være det. 

Dr. Jellinge. 
Her er slet ikke Tale om Anskuelser, Frue; 
her er kun Tale om, hvad der er klogt eller dumt. 
Og jeg troer, det er uklogt af et Menneske at 
bygge sit Liv paa sin første Kjærlighed. 

Generalinden. 
Maaske; naar eens Pligtfølelse ikke har Magt 
til at holde alle eens andre Følelser i Tømme. 
Men det bør den have. 

Dr. Jellinge. 
Det har den ikke. Intet Menneske kan raade 
over sine Sympathier. De kommer — man veed 
ikke hvorledes, og de gjør sig til Herre over een, 
skjøndt man selv ikke vil det. Men, Frue, man 
har ogsaa Pligter overfor sine Sympathier, selv 
om disse Pligter tilsyneladende kunne stride mod 
eens Pligt. Det geniale i et Menneske — og 
ethvert Menneske har noget genialt, nogen Gnist 
i sig — det er just Sympathierne. 

Generalinden 

(rejser sig, gaaér uroligt op og ned. Pavse.) 

Jeg har altid levet i den tryggeste Tillid 
baade til mig selv og mine Omgivelser. Det er 
aldrig faldet mig ind, . at mit Liv nogensinde kunde 
krydses af en stor Oplevelse, som drev mig ud af 
mit vante Spor. Derfor griber dette Brud mig 
saa voldsomt, og jeg har ikke Sindsro' nok til at 
veje for og imod. Der er kun een Følelse, jeg 
er klar paa, og det er den, at der er gjort Uret 
mod mig og min Søn, og det en Uret, som jeg 
ikke vil bære. 

Dr. Jellinge. 
Med andre Ord: Pligten tier, Sympathierne 
taler. 

Generalinden. 
Sig mig klart og tydeligt, hvorledes De be- 
dømmer Forholdene. Og sig alt, hvad De tænker, 
uden Hensyn. Ellers hjælper De mig ikke. 

Dr. Jellinge. 
Jeg kjender ikke Generalen personUg. 

Generalinden. 
Men De kjender hans Handlinger. 

Dr. Jellinge. 
Husk paa, det er Deres Mand, Frue. 

7 

Generalinden. 
De raader mig altsaa til iklse at flytte sammen 
med Flemming? 

Dr. Jellinge. 
De misforstaaer mig. Jeg mener, jeg vil nødig 
ved at give Raad her trænge mig ind imellem 
Dem og Deres Mand. 

Generalinden. 
Der er kommet saa stort et Svælg imellem 
ham og mig, at der slet ikke kan være Tale om 
at trænge sig ind imellem os. 

Dr. Jellinge. 
Ja, Frue, med den Ytring har De jo selv 
afgjort Sagen. 

Afgjort? 



Generalinden. 



Dr. Jellinge. 
Med andre Ord. De har ikke længer nogen 
Følelse af Pligt? 

Generalinden. 
Har han gjort sin Pligt overfor mig? Hvorfor 
har han Aften efter Aften ladet mig sidde alene 
med mit Sytøj, mens han selv gik ind til sin 
Pibe og sine Bøger? Hvad Under at jeg saa søgte 
min Søns Selskab i Stedet for hans? Flemming 

agtede min Dom, vakte min Interesse, lærte mig 
den Tid at kjende, som jeg lever i. Hvor længe 
har jeg ikke siddet sløv og dum! Var det saa 
ikke i sin Orden, at jeg greb ind i det levende 
Liv, da det endelig engang kom mig i Møde? 
Jeg takker min Gud, at det endnu kom, mens 
jeg var modtagelig for det. Jeg faaer ikke Ro og 
Fred ved paany at sætte mig ind ved min Lampe 
og brodere videre, mens jeg ikke hører anden Lyd 
om mig, end naar Generalen rømmer sig i Værelset 
ved Siden af. 

Dr. Jellinge. 
Hvor kan De saa være i Tvivl, Frue? 

Generalinden. 
Jo, jeg har levet saa længe sammen med min 
Mand, agtet ham saa højt, troet ham saa sikkert. 
Det gjør ondt, at maatte give slip paa alt det 
som blot og bar Indbildning. — Og saa det for 
en Kvinde at skulle staa ene i Livet uden Støtte. 

Dr. Jellinge. 
De har jo Flemming. 

Generalinden. 
Flemming kan endnu selv trænge til Støtte. 

Dr. Jellinge. 
Frue, De veed, at — der er ingen, der vil 
være gladere ved at kunne hjælpe Dem end jeg. 

7* 

Generalinden. 
Jeg er Dem taknemmelig, det maa De tro. 
Jeg skylder Dem allerede saa meget, først for det. 
De har været for Flemming, og saa for alt det, 
De har været for mig. Jo, De har været meget 
for mig. Naar Flemming talte til mig, var det 
en Strøm af Ord, der rev med, stærke Følelser 
der betog mig: han vakte Tvivl og bragte Uro. 
Men naar De begyndte, kom der roligt Solskin 
over det hele; De lagde Tankerne til rette som 
i en skjøn Mosaik. Men jeg vil nødig blive Dem 
altfor taknemmelig. De maa ikke pines med vor 
Ulykke. 

Dr. Jellinge. 
Jeg pines meget mer, naar jeg holdes udenfor. 

Generalinden. 
De har selv Modgang nok i Verden. 

Dr. Jellinge. 
Det er sandt. Men er der noget, der kan 
bøde paa al den Modgang, saa er det just et 
Venskab som Deres, dette at kunne faa Hygge i 
en Kvindes Selskab — De kan tro, for en syg 
og ensom Mand som mig, der ikke tør færdes 
meget ude, er det en stor Lise — og saa det at 
vide, at der dog gives et Menneske, for hvem 
man er noget. 

Generalinden. 
De er jo saa meget for mange. 



Dr. Jellinge. 
For hvem? For de unge Mænd, som søger 
migi for den Kreds, som kalder sig min? Ja, 
hvad er jeg for de Mennesker? De drikker sig 
en Rus i mine Ord, og de aagrer med mine 
Lidenskaber; men jeg personlig, jeg! mig har 
de snart glemt. De fleste forlader mig inden 
kort Tid. 

GENERAIilNDEN. 

Troer De ogsaa, det vil gaa saaledes med 
Flemming? 

Dr. Jellinge. 

Jeg vil ikke sige, jeg troer det, men 

den unge Generation har ikke den Energi som vi 
ældre. Den bliver træt før vi. 

Generalinden. 
Det skulde gjøre mig meget ondt, hvis Flem- 
ming — 

Dr. Jellinge 

(bliver varm efterhaanden). 

De raader for Flemmings Fremtid. Hvad er 
det, som har givet ham Mod i den sidste Tid? 
Det er Dem, Forholdet til Dem, og Deres Exempel. 
Havde De ikke omfattet alle hans Tanker og 

Planer med saa megen Sympathi, saa stod han 
endnu kølig og vaklende. Han er halv uden 
Dem. Mener De derfor, at det er til Flemmings 
Lykke, at han har sluttet sig saa varmt til min 
Sag, saa — 

Generalinden. 
Ja, det mener jeg. 

Dr. Jellinge. 
Ja, Frue, om De da ikke for Deres egen 
Skyld vil tillade mig, at jeg er Deres Ven og 
Støtte, saa tillad mig at være det for Flemmings. 
De kan gjøre hans Sag til min for bestandig. 

Generalinden. 
Jeg vil gjøre alt for Flemmings Skyld. 

Dr. Jellinge 

(tager hendes Haand;. 

Tak, Frue. 

Flemming 

(løfter den ene Fortiere til Side og vil gaa ind, men standser og 
bliver staaende i Døren i nogle Øjeblikke). 

Dr. Jellinge. 
Jeg sagde før, at jeg var noget for Dem. 
Det var forfængelig sagt, og det var usandt. 
Ønsker jeg saa meget at være det, saa er det, 
fordi De er saa meget for mig. 

Generalinden 

(vil trække Haanden tilbage). 

Hr. Dr. — 

Dr. Jellinge 

(lidenskabeligt). 

Blot jeg seer Dem, blot De kommer ind i 
Stuen, for ikke at tale om, naar De rækker mig 
Haanden til Farvel eller Goddag, saa — bliv ikke 
vred; men vi talte før om Sympathierne, at man 
ikke selv var Herre over dem. — De kan tro, 
jeg føler det ogsaa. De bøjer een i Kiiæ, uden 
at man aner, hvorledes det gaaer til, de vender 
op og ned paa eens Liv, selv om man strider 
imod. Og man bør ikke stride imod, for de 

rummer eens Lykke. (VH kysse hendes Haand.) 

Generalinden 

(trækker Haanden tilbage og rejser sig). 

Hr. Dr. — var det ikke bedst — Flemming 
bliver saa længe borte — 

Flemming 

(gaaer frem, som om han intet havde hørt). 

Naa — 

Dr. Jellinge 
Der er han. 

Flemming. 
Ja, nu har Du jo talt længe alene med Dok- 
toren, Mor. Hvis Du ikke vil have, jeg skal 

blive jaloux, maa Du nu ogsaa unde mig et Par 
"Minutter. Vi blev ikke helt færdige før. 

Dr. Jellinge. 
Nu har Generalinden taget sin Beslutning, 
troer jeg. 

Flemming 

(med et flygtigt Blik paa barn). 

Ja saa. 

Dr. Jellinge 

(til Generalinden). 

Paa Gjensyn om lidt. Det er snart Spisetid. 
Saa haaber jeg, vi sees. (Ud i Baggrunden.) 



ELLEVTE SCENE. 
Generalinden. Flemming. 

(Kort Pavse.) 

Generalinden. 
Du kom saa underlig bag paa os. 

Flemmimg 

(betragter hende). 

Saa? 

Generalinden. 
Men Flemming — hvad gaaer der af Dig? 
Hvorfor seer Du saa mønstrende paa mig? 

Flemming 

(tager hende om Armen, seer fast paa hende og siger sagte). 

Mor! hvad skal jeg tro? 

Generalinden. 
Tro? 

Flemming. 
Jeg hørte, hvad han sagde til Dig. Jeg saae, 
hvorledes han saae paa Dig. 

Generalinden 

(tilbage). 

Flemming I 

Flemming. 
Det Syn, som I sad der, min Moder med en 
fremmed Mand, det Syn forvinder jeg ikke hele 
mit Liv. 

Generalinden. 
Hvad troer Du dog om mig? Vi talte om Dig. 

Flemming. 
Ja vist. Det var sagtens af Kjærlighed til 
mig, at han vilde kysse Dig paa Haanden. 

Generalinden 

(strengt). 

Flemming! det er din Moder, Du taler til. 

Flemming. 
Aa Gud, min Moder, min elskede, tilbedte 

Moder, som man har vovet at tilsmudse paa den 
Maade. 

Generalinden. 
For Guds Skyld — 

Flemming. 
Jeg kjender Mændene, Mor, og jeg veed, 
at vi er nogle Slyngler. Naar en Mand taler i 

den Tone, saa tænker han jeg kunde slaa 

ham, slaa ham som en Hund. 

Generalinden. 
Du gjør mig angst. 

Flemming. 
Man havde varet mig ad; men jeg troede 
det ikke, troede ikke engang, at Folk sagde det 
for Alvor; men nu veed jeg, at flytter vi to sam- 
men, saa — — (Pludselig bestemt.) Tag dit Tøj paa 
og gaa. 

Generalinden. 
Nej, nej — 

Flemming. 
Tag det paa, siger jeg. Jeg beder Dig, 
gjør det. 

Generalinden. 
Du jager mig bort. 

Flemming. 
Nej. Jeg holder saa ubeskrivelig af Dig. 

Generalinden 

(tager Tøjet paa). 

Ja, ja da; men Du tager fejl, Flemming, og 
jeg beder Dig: begaa ikke noget overilet Skridt, 
som Du siden maa angre, og som kan have Gud 
veed hvilke Følger for din Fremtid. 

Flemming. 
Her er slet ikke Tale om min Fremtid. 

Generalinden. 
Men jeg maa tale med Dig — snart — nu 
efter dette veed jeg slet ikke — 

Flemming. 
Han kommer — gaa, gaa ! vi sees — gaa — 

imorgen I (Ud til venstre med Generalindbn.) 



TOLVTE SCENE. 
Dr. Jellinge. Flemming. 

Dr. Jellinge 

(fira Baggrunden. Studser ved Ingen at finde. Falder i Tanker. — 
Mod venstre.) 

Flemming 

(fra venstre). 

Dr. Jellinge 

(forbavset). 

Deres Moder gik? 

Flemming. 
Ja, og nu gaaer jeg ogsaa. (i Døren.) 

Dr. Jellinge. 
Hvorfor? Maden staaer paa Bordet. 

Flemming. 
Vi sees imorgen ved Mødet. 

Dr. Jellinge. 
Hvad skal det sige? De kommer vel i hvert 
Fald og sover her i Nat? 

Flemming. 
Nej. 

Dr. Jellinge. 
Nej? Hvorfor ikke? 

Flemming. 

Fordi — Farvel. (Ud til venstre.) 

Dr. Jellinge 

^mod venstre). 

Men — er Drengen gal! Flemming! 



TRETTENDE SCENE. 
Dr. Jellinge. Bavelse. 

Bavelse 

(fra venstre i det samme). 

Undskyld. 

Dr. Jellinge. 
Bavelse 1 igjen. 

Bavelse. 
Ja, der var noget, jeg glemte at sige Dem 
før. Men Gud fri og frels! hvad er der paa 
Færde? Jeg mødte Generalinden paa Trappen. 
Hun saae helt perplex ud, hilste mig knap. Er 
der skeet noget? 

Dr. Jellinge 

(op og ned, distrait). 

Ikke noget af Betydning. 

Bavelse. 
De selv seer ogsaa ganske forfjamsket ud, og 
Flemming, som stod ude i Entréen, gik mig forbi 
uden at sige et Ord. Er der Kludder i Papirerne? 

Dr. Jellinge. 
Nej, nej. Hvad er det. De vil? 

Bavelse. 
Det er angaaende imorgen. Jeg vil blot 
sige Dem, at jeg maa tale, jeg maa. Jeg kan 
ikke lade være. 

Dr. Jellinge. 
En anden Gang. 

Bavelse. 
Nej, nu. Jeg har saa længe haft den Tale 
liggende, nu maa den springe. 

Dr. Jellinge. 
Ja, ja, i Fandens skinbarlige Navn, saa snak 
da løs. Men kom herind. Lad os tale om Tingene. 

(Begge ud i Baggrunden.) 
(Tæppet falder.) 

TREDIE AKT. 



Et Værelse paa et Hotel i Lyngby. Sparsomt meubleret. I For- 
grunden tilvenstre et Vlndu. I Forgrunden tilhøjre en Sofa op ad 
Væggen; over Sofaen et Spejl, foran samme et Bord. Stole her og 
der. 1 Baggrunden Dør til Trappen. Tilhøjre mod Baggrunden Dør 
til et andet Værelse. 

Næste Formiddag. 

FØRSTE SCENE. 
Generalinden. Arendse. 

Generalinden. 
Du tager fejl. 

Arendse. 
Nej, jeg forsikrer Dig: Fader er her. For 
lidt siden gik han forbi her udenfor paa Vejen. 
Det er ligesaa vist, som jeg staaer her. 

Generalinden. 
Hvad Hensigt kan han dog have? Seer Flem- 
ming ham, bliver den Stakkel helt konfus. 

Arendse. 
Nu er hele Forsamlingen gaaet ind i den 
store Sal. 

Generalinden. 
Har Du seet noget til Flemming? 

Arendse. 
Ja, han stod før og talte med Doktor Fabricius. 

Generalinden. 
Og med Dr. Jellinge? 

Arendse. 
Nej, ikke med ham. 

Generalinden. 
Hm. Hm. 

Arendse. 
Der gik han igjen. 

Generalinden. 
Hvem? 

Arendse. 
Fader. 

Generalinden. 
Lad ham ikke se Dig, 

Arendse. 
Han er borte nu. Han gik ind i Salen. 

Generalinden. 
Aa, hvor jeg lider! 

Arendse 

(hen til hende). 

Jeg synes dog, Du er roligere idag end igaar 
— i hvert Fald ikke saa bitter. 

Generalinden. 
Naar man er saa angst som jeg, har man 
kun Bønner paa Læben, selv til sine Fjender. 

Arendse. 
Hvorfor vil Du ikke fortælle mig, hvad Du 
og Flemming talte om igaar? 

Generalinden. 
Fordi vi ikke kom til noget Resultat. Det 
er Dagen ida,g, som afgjør alt. (Rejser sig.) Blot 
Fabricius snart vilde komme herop. 

Arendse. 
Sig mig engang, Mor, Fabricius — Doktor 
Fabricius — hvad Slags Anskuelser har han i 
Grunden ? 

Generalinden. 
Jeg veed saamænd ikke. Hvorfor spørger Du 
om det? 

Arendse. 
Jo, for han gjør altid Kur til mig. 

Generalinden. 
Saa? 

8 

Arendse. 
Men jeg kan ikke blive rigtig klog paa ham. 
Saadan ren Fritænker er han nu vist ikke. Men 
han er heller ikke som Fader. Han siger om sig 
selv, at han altid siger sin Mening, og dog er det 
mig umuligt at begribe, hvad det er, han mener. 

Generalinden. 
Der kommer een op ad Trappen. (Det banker paa 

Døren i Baggranden.) Kom ind! 



ANDEN SCENE. 
Forrige. Fabricius. 

Fabricius 

(fra Baggrunden). 

God Morgen, mine Damer! 

Generalinden. 
Tak. Jeg tænkte nok, De forstod det Vink, 
jeg gav Dem før fra Vinduet. — Naa? hvorledes 
gaaer det? 

Fabricius. 
Endnu kan jeg intet sige med Bestemthed. 
Dr. Jellinge har talt, temmelig kort. Nu taler 
Flemming. 

Generalinden. 
Temmelig kort, siger De? 

Fabricius. 
Ja, det blev ikke saa varmt, som jeg havde 
ventet. 

Arendse. 
Hvor kan det være? 

Fabricius. 
Jeg veed ikke; men jeg er næsten bange for, 
der er kommen noget mellem ham og Flemming. 
De har ikke talt et eneste Ord sammen før Mødet. 
Flemming undgaaer ham ligefrem. 

Generalinden. 
Noget imellem dem? men hvad i Alverden? 

Fabricius. 

Jeg er saa uvidende som et nyfødt Nor. Den 
eneste, der veed Besked, er Bavelse; han lader i 
hvert Fald, som han veed noget, og føler sig 
meget stor i den Anledning. De skulde se ham 
sidde dernede i Salen: Ryggen mod Kathedret, 
det ene Ben slaaet op over det andet; Hovedet 
dybt begravet i Flipperne; den højre Haand ud- 
spilet for Panden — saaledes : Tommelen og Lange- 
mand trykket mod Tindingerne; af og til sender 
han et Napoleons-Blik ud i Salen, sukker og — 
skifter Ben. 

Generalinden. 

Hvad skal det dog blive til? 

8* 

Fabricius. 
Flemming klarer sig nok. 

Arendse. 
Og min Fader, ikke sandt? min Fader er her? 

Fabricius. 
Jo, Generalen kom med Toget fra Helsingør. 

Arendse. 
Og lian er gaaet ind i Salen? 

Fabricius. 
Ja, han kom efter alle de andre og stillede 
sig helt bagest. Jeg troer ikke, Flemming har 
seet ham. Da jeg fik Øje paa ham, skyndte jeg 
mig strax hen og bød ham en Stol. 

Arendse. 
Det var pænt af Dem. 

Fabricius. 
Ja, jeg tænkte: naar Generalen sidder ned, 
er der mindre Udsigt til, at Flemming opdager ham. 

Arendse. 
De talte ikke med ham? 

Fabricius. 
«Vil Generalen ikke sidde ned?» — «Tak.» 
— Pavse. — Jeg blev staaende Det var jo 

muligt, at Generalen ønskede en eller anden Op- 
lysning. Ganske rigtig. En Minut efter: «Er 
der holdt nogen Tale før denne ?» — «Ja, Dr. 
Jellinge har sagt et Par Ord.» — »Kun et Par 
Ord?» Stor Forundring hos Generalen. Tilsidst 
et lille Smil. Jeg blev bestandig staaende. Det 
var jo muligt, Generalen ønskede flere Oplysninger, 
men nej. Han lod til at lytte med stor Interesse 
til, hvad Taleren sagde. Saa gik jeg herop. 

• 
Generalinden. 
Hvad Indtryk fik De af Flemmings Tale? 

Fabricius. 
Oprigtig talt. Frue, jeg var saa optaget af 
Generalen, at — — men jeg har bedt baade 
Strøm og Balle komme herop for at referere 
Stemningen paa de forskjellige Tidspunkter af 
Mødet. 

Generalinden. 
Flemming selv kommer vel ogsaa, naar det 
hele er forbi? 

Fabricius. 
Naturligvis. 

Generalinden. 
Blot Generalen ikke ogsaa — — han kan 
saa let faa at vide, at vi er her. I saa Fald maa 

Du, Arendse, se at faa ham bort. Jeg maa tale 

alene med Flemming. (Det banker paa UdgangsdÉFren.) 

Kom ind! 



TREDIE SCENE. 
Forrige. Strøm. 

Strøm 

(fra Baggrunden). 

•God Morgen. 

Generalinden. 
Naa, hvorledes gaaer det? 

Strøm. 
Ja, hvad skal man sige? Doktoren var 
"^ mærkelig faamælt. Det har — som rimeligt er — 
gjort Deres Søn noget usikker. Han staaer og 
fedter i det. 

Generalinden. 
Der kan De se, Fabricius. 

Strøm. 
Naar en ung Mand saaledes for første Gang 
træder op, saa kommer det fremfor alt an paa, 
at han — tager sine Tilhørere. Det gjør ikke 
saa meget, hvad han siger — noget njrt er der 
dog ingen, der koriamer med — som Maaden, 
hvorpaa han siger det. Stemmeklangen, Blikket, 

Pointeringen, Ordvalget! Han skal suge sine Til- 
høreres Sandser til sig, de skal imponeres af det 
rent individuelle, ligegyldigt, hvad det saa er, der 
er individuelt. Blot de faaer noget at bide sig 
fast i: hans Gestus, hans Organ, ja, blot hans 
Ydre — en ejendommelig Frisure kan f. Ex. tidt 
være af stor Virkning. Og saa staaer Flemming 
der og seer ud som et ganske almindeligt Menneske. 

Generalinden. 
Med andre Ord: han taber Slaget. 

Strøm. 
Jeg er bange for det. Ulykken er ogsaa den, 
at man har talt for meget om ham i Forvejen. 

Generalinden. 
Hvad sagde jeg? 

Strøm. 
Folk har ventet sig noget ligefrem storartet 
af Mødet idag. Man har troet, at han vilde 
buldre som en Fos og skrige som et Savværk, 
og saa staaer han der og driver den af som en 
anden Ladegaardsaa. Man føler sig over al Be- 
skrivelse skuffet. Jeg personlig har s 'gu rent 
tabt Appetiten til den gode Frokost. Ja, undskyld. 
Frue, men hvad kunde det nytte, om jeg bandt 
Dem noget paa Ærmet? Gaar De med, Fabricius? 
Farvel, Frue. 

Fabricius. 



Farvel. 



Arendse. "^ 

Gaaer De ogsaa? 

Fabricius. 
Ja, det kunde jo være, Generalen ønskede 

flere Oplysninger. (Han og strøm mod Baggnmden ; da de 
aabner Døren, staaer Balle udenfor.) 



FJERDE SCENE. 
Forrige. Balle. 

Balle 

(Ind fra Baggrunden). 

Strøm. 
Naa, Balle, er Du der? hvad bliver det saa til? 

Balle 

(bukker for Damerne). 

Strøm. 
Stadig ned ad Bakke? 

Balle 

(ryster mismodig paa Hovedet). 

Generalinden. 
Er der skeet noget særligt? 

Balle 

(vinker med Haanden som een, der har opgivet alt). 

Strøm. 
Saa tal da, Mand. 

Fabricius. 
Det er for meget forlangt, naar man kjender 
Balle. 

Strøm. 
Er det meget skralt med Stemningen? 

Balle. 
Kaput. 

Strøm. 

Saa til Helved ! (Hurtig ud i Baggranden.) 

Generalinden. 
Er det Dem ikke muligt at forklare Dem 
lidt nærmere? 

Balle. 
Jeg kom herud med et Par af Kammeraterne. 

Generalinden. 
Naa — 

Balle. 
Vi gav os til at klappe midt under. 

Fabricius. 
Det var dumt. 

Balle. 
Det var godt ment. 

Generalinden. 
Naa — og saa — — 

Balle. 
Saa var der en Smedesvend her fra Byen, 
der gav sig til at fløjte i Fingrene. 

Fabricius. 
Tak Skjæbne. 

Balle. 
Han blev sat udenfor, og vi kløede ham 
igjennem — De kan tro, pøj! men saa kunde 
Flemming ikke mere. 

Fabricius. 
Det har De gjort godt, Balle. Men kom nu, 
lad os gaa. Vi sees igjen om lidt, mine Damer. 
Tab nu ikke Modet. Jeg skal nok sende ham 

herop. (Ud i Baggrunden med Ballk.) 



FEMTE SCENE. 
Arendse. Generalinden. (Kort efter) Generalen. 

Generalinden 

(i Sofaen). 

Min stakkels Dreng. 

(Pavse.) 

Arendse. 
Hys — Faders Stemme! 

Generalinden. 
Lad ham kun komme. Nu er jeg ligegyldig 
overfor alt. 

Generalens Stemme. 
Døren tilhøjre? — Tak. 

Arendse 

(mod Baggrunden). 

Generalen 

(fra Baggrunden). 

, Jo, det er mig. Jeg har den Ære. God 
Morgen. 

Arendse. 
Skjænd ikke, Far. Vi kunde ikke holde ud 
at sidde hjemme. 

Generalen. 
Naa ja. Siden det rimeligvis baade er første 
og sidste Gang, han lokker Jer til Folkemøder, 
saa skal jeg holde min Mund. Kom. Saa tager 
vi hjem. 

Arendse. 
Ja men. Far, fortæl os dog først — — lille 
gode Far I Du kan jo begribe, vi sidder her i 
Angst og Spænding. 

Generalen. 
Det kan vi tale om i Vognen. Tag paa Jer. 

Arendse 

(mod Bordet). 

Nej, at Du er her, Far! vi er som himmel- 
faldne, Moder og jeg. Du kom altsaa før fra 
Helsingør, end Du havde tænkt? Onkel har det 
altsaa bedre? 

Generalen. 
Ja. 

Arendse 

(giver sig god Tid med at tage Overtøjet paa). 

Men at Du stod ud heri 

Generalen. 

Ja, man talte paa hele Vejen ikke om andet 
end Mødet her. Paa alle Stationer og i alle 
Coupéer var der vrimlende fuldt af Folk, som 
skulde med til det. Saa fik jeg ogsaa Lyst. Det 
Møde kom ogsaa mig en Smule ved, syntes jeg. 
Jo, Tak^ jeg har faaet min Lyst styret. (Til 
Generalinden.) Jeg skal love for, han er en stor 
Mand, din Søn, en født Taler, en værdig Repræsen- 
tant for sit Folk. En gammel Kjælling fra Vartov 
kunde have gjort ham Rangen stridig. Naa, skynd 
Dig saa lidt. 

Arendse. 

Du er saa hastig, Far. — Det var altsaa 
rent mislykket, det Flemming sagde? 

Generalen. 
Ganske, som jeg havde tænkt mig det. 
Pjank! ikke Spor af sund Sans, ikke et Fjerdings- 
pund Personlighed. Han kunde aldrig have givet 
mig et mere eklatant Bevis for, at jeg har Ret i 
eet og alt. 

Generalinden 

(tager sin Hat paa). 

Jeg synes dog ikke, Du seer ud til at være 
rigtig glad, Koll — skjøndt Du altsaa har 
faaet Ret. 

Generalen. 
Glad? Jeg gad nok se den Fader, der er 
glad, naar hans Søn bærer sig ad som et Fæ. 
Heldigvis kunde man ikke se mig der, hvor 
jeg sad. 

Generalinden. 
Du synes dog altsaa, at han endnu ligesom 
hører Dig til? 

Arendse. 
Det gjorde Dig i Grunden ondt for ham. Far. 

Generalen. 
Nej, min Pige, der er vist ingen, der under 
ham den Douche, han har faaet, saa hjerteligt 
som jeg. Men ærlig talt: jeg havde ikke troet, 
han var dum. Efter at jeg har hørt ham tale, 
er jeg ikke langt fra at betragte ham som halv- 

fjollet. Og den Betragtning har unægtelig be- 
virket, at jeg nu seer paa ham med en vis Med- 
lidenhed. Kom saa, Hedvig. 

Akendse. 
Far, troer Du ikke. Du kunde skaffe mig 
et Par Stykker Smørrebrød. Jeg er saa umaade- 
lig sulten. Jeg maa have noget, før vi tager bort. 

Generalen. 

Saa! skal Du nu spise! (Søger efter en Klokke.) 

Det lader ikke til, man holder Ringeapparater i 
dette velsignede Hotel. 

Arendse. 
Jeg kan godt gaa med ned. Fader. Saa 
gaaer det hurtigere. 

Generalen. 
Ja, skynd Dig saa lidt, inden Mødet hæves. 

Generalinden. 
Er Mødet ikke forbi endnu? 

Generalen. 
"r. Nej. Ligesom jeg gik, var der en anden 
Kylling, der begyndte at gale. En lille tyk een. 

Generalinden. 
Bavelse, sagtens. 

Generalen. 



Generalinden. 
Jeg bliver her saa længe. 

Arendse. 
Giv mig din Arm, lille Far, saa er det 
ligesom den Gang, vi rejste sammen, kan Du 
huske? Det var saa morsomt, naar Folk troede, 
jeg var gift med Dig. 

Generalen. 
Ja, Du er en Lux, er Du. 

Arendse. 
Troer Du ikke nok, jeg kan faa et Stykke 

med røget Lax, Far? (Ud l Baggrunden med Generalen.) 

SJETTE SCENE. 
Generalinden. (Kort efter) Fabricius. 

Generalinden 

(er urolig, rejser sig, gaaer til Vinduet). 
(Det banker paa Døren tilhøjre.) 

Generalinden. 
Hvem er det? 

Fabricius 

(stikker Hovedet ind ad Døren). 

Er De alene? 

Generalinden. 
Ja. 

Fabricius. 
Her er Synderen, Frue. (Trækker sig tubage.) 

SYVENDE SCENE. 
Generalinden. Flemming. 

Flemming 

(fra højre). 

Generalinden. 
Flemming 1 

Flemming. 
Det er forbi, Mor. 

Generalinden. 
Hvad vil det sige? forbi? 

Flemming. 
Een Kandidat forlod Examen, som der staaer 
i Avisen. En saa fuldkommen Fiasco, som Gene- 
ralen kunde ønske sig den. 

Generalinden. 
Har Du seet ham? 

Flemming. 
Ja. 

Generalinden. 
Nede i Salen? og det var det, som — 

Flemming 

(kort). 

Nej. 

Generalinden 

(trækker ham hen til Sofaen, hvor de sætter sig). 

Fortæl, hvorledes det hele gik til. Hvor var 
det muligt, Du saa ganske kunde gaa fra det? 
Igaar var Du jo saa sikker. Doktoren ogsaa. Jeg 
kan slet ikke forstaa — jeg er saa angst for, 

at Aa, naar Du vidste, hvor dette gaaer 

mig nær. Sid dog ikke saa tavs der og pin mig. 
Havde Du da ikke forberedt Dig? 

Flemming 

(efter en kort Pavse). 

Jeg vil sige Dig, Moder, at der var Øjeblikke 
igaar, hvor jeg tænkte paa at trække mig tilbage 
fra det hele. Men jeg kunde ikke. Jeg var 
drevet for vidt frem. Saa tog jeg mig sammen 
det bedste, jeg kunde, men — 

Generalinden. 
Men? 

Flemming. 
Men da jeg begyndte at tale, lød det alt- 
sammen anderledes for mig, end jeg havde tænkt. 

9 

Generalinden. 
Lød anderledes? 

Flemming. 
Ja. Dét er ikke saaledes at forklare, men 
det klang for mig som Fraser, alt, hvad jeg sagde — 
den ene hulere og hæsligere end den anden. 
Ordene blev tykke i Munden paa mig. Jeg gad 
tdlsidst ikke mere. 

Generalinden. 
Jamen hvorfor? Du maa dog kunne give en 
Grund. 

Flemming. 
Den simple Grund, at jeg har tabt Troen 
paa ham, som har lært mig Fraserne. 

Generalinden. 
For Guds Skyld — hvad er der foregaaet 
mellem Dig og Doktoren? 

Flemming. 
Ingenting. 

Generalinden. 
Jo jo. Du skal betro Dig til mig. Hvad 
sagde Du til ham igaar, da jeg var gaaet? 

Flemming. 
Jeg sagde Farvel. 



Digitized by VjOOQIC 



Farvel? 
Og gik. 
Gik? 



131 
Geneealinden. 

Flemming. 

Generalinden. 



Flemming. 
Ud i Dyrehaven, troer jeg. Jeg veed knap. 
I Nat sov jeg paa Hotel, eller rettere: jeg sov 
ikke. 

Generalinden. 
Og Du har slet ikke talt med ham idag? 

Flemming. 
Nej. 

Generalinden 

(gaaer fra ham). 

Aa, Du har baaret Dig ad som et galt Men- 
neske. 

Flemming. 

Fordi jeg endelig engang har tænkt paa andre 
end mig selv? 

Generalinden. 
Paa mig? 

Flemming. 
Ja. Paa Dig, paa Dig, paa Dig! Siden 
jeg igaar forlod Doktorens Hus, har jeg ikke 

9» 

tænkt paa andre end paa Dig; paa Dig, som har 
født mig til Verden, som har elsket mig over alt, 
som har vovet saa meget for min Skyld, og som 
jeg har lønnet saa nederdrægtigt! 

Generalinden. 
Du? 

Flemming. 
Ja, er det ikke mig, som har ført Dig sam- 
men med den Mand, mig, som har lært Dig at 
se op til ham, at stole paa ham, at holde af 
ham, mig, som har bragt Dig ind i alt det — 
Uføre! Jeg fortjener den Skam, som denne Dag 
har bragt over mit Hoved. 

Generalinden 

(hen til ham). 

Du maa ikke gjøre mig saa ulykkelig, Flem- 
ming! jeg, som ikke lever for andet end for at 
se Dig blive til noget! at jeg nu skal være Skyld 
i — — Flemming! Du bedømmer Dr. Jellinge 
forkert. Herre Gud! Hvad er det, han har 
gjort? Han har maaske bedt om mit Venskab. 

Flemming. 
Venskab! haa! 

Generalinden. 
For din Skyld har han gjort det, for at 
binde Dig saa meget stærkere til sig. 

Digitized by VjOOQIC 



133 

Flemming. 
Du er naiv, Mor. 

Generalinden. 
Det er Dig, der er naiv, Flemming. Jeg 
kan bedømme Doktoren i dette Forhold, Du ikke, 
jeg som Kvinde kan det. Troer Du ikke, vi 
Fruentimmer tidt maa høre paa eet og andet, 
som vi kunde oprøres over, hvis vi ikke vidste, 
at Mændene mener saa lidt med det, de siger. 

Flemming 

(heftigt). 

Aa, Mor! — nej, nej! sig ikke mer. Du 
skal ikke opofre din Sanddruhed for min Skyld. 
Ham vasker Du dog ikke ren. Jeg kjender hans 
Anskuelser om Forholdet mellem Mand og Kvinde. 
Jeg har selv faaet de samme gjennem Omgangen 
med ham. Det er det, der piner mig mest. For 
det undskylder ham. 

Generalinden. 
Du maa forsone Dig med ham, Flemming. 
Hele din Fremtid er ødelagt, hvis Du ikke gjør det. 

Flemming. 
En Forsoning er heldigvis unyttig nu efter 
min mislykkede Debut. 

Generalinden. 
Saa taler jeg med ham. 

Flemming 

(farer op). 

Du — ? (Bønligt). Lov mig, Mor, at Du 
aldrig mere vil se den Mand for dine Øjne. Jeg 
vil ikke kunne udholde den Tanke. 

Generalinden. 
Du fornærmer mig, Flemming. 

Flemming. 
Det er sandt. Hele denne Samtale er en 
Fornærmelse mod Dig. Men Skylden er hans. 
Han har besudlet alt det i Livet, som jeg har 
agtet og æret højst, Dig først og fremmest. Han 
har gjort Dig, min Moder, til en almindelig 
Kvinde i mine Øjne. Det er en Forbrydelse. 
(Stærkt.) Gaa hjem til Fader. 

Generalinden 

(seer et Øjeblik forskrækket paa ham, siger saa roligt). 

Ja. Du har Ret. For din Skyld, for din 
Skyld kan jeg indse, at det er nødvendigt. — 
Nej, nej. Du skal ikke være bange. Du har ikke 
saaret mig. Jeg takker Dig tværtimod. Men 
Du selv? Det er dog Dig, det hele kommer an 
paa. Hvad Vægt ligger der paa min Fremtid? 

Flemming. 
Ja, min er det ikke værdt at tale om. Naar 
man er blevet saaret saa dybt, som jeg er blevet 
det, tager det Tid, inden man retter sig igjen. 

At tænke sig, at han aldrig har gjort andet end 
benytte mig! — — Ja, Du kan komme med de 
tusinde Grunde derimod. Min Tvivl dræber Du 
ikke. Og den Tvivl, forstaaer Du — den Tvivl 
gjør, at jeg spytter ad hele Partiet, ad alle 
Partier og Partiførere. 

Generalinden 

(smiler). 

Vær nu ikke noget Barn, Flemming! Herre 
Gud — fordi Du idag ikke har gjort Lykke! Du 
er for ung endnu til den store Opgave, Du har 
sat Dig. Vent et Par Aar. Det Uheld, Du har 
havt, vil snart være glemt. 

Flemming. 
Jeg duer ikke til Politiker, har heller aldrig 
troet, jeg gjorde det. Det er kun Trods mod 
Fader, som har drevet mig frem. 

Generalinden. 
Du skylder mig at blive til noget, Flemming 
— om end ikke til noget ualmindeligt, saa dog 
til noget hæderligt og dygtigt. Skulde dette blive 
Slutstenen paa vort Samliv? Saa étaaer jeg til 
Skamme for Alverden som den usleste Moder. 

Flemming. 
Nej — néj — 

GeNERAI/INDEN. 

Vi maa skilles nu, det kan ikke være andet. 
Den enes Pligt staaer den andens i Vejen. Men, 
Flemming, vi sees nok igjen. Lad det Gjensyn 
blive et lykkeligt Gjensyn. Saa har jeg dog ikke 
levet forgjæves. 



Flemming 

(kysser hende). 



Aa, Mor. 



OTTENDE SCENE. 
Forrige. Generalen. Arendse. 

(Generalen og Abendse fra Baggrunden.) 

Generalen. 
Naturligvis : Kys og Klap skal han have, fordi 
han har kompromitteret sin Faders gode Navn. 

Generalinden 

(imod ham). 

KoU. 

Flemming 

(staaer tavs og seer paa Faderen). 

Generalen 

(mod ham). 

Dumrian ! 

Flemming 

(tier). 

Generalen. 
Skørhovede Dumrian! Hvor blev saa de 
mange Ideer af? Hvad kom der saa ud af det 
ærlige Arbejde? (Stamper i Gulvet.) Naa, saa forsvar 
Dig, for Fanden 1 

Flemming. 
Jeg har intet Forsvar, ikke overfor Dig. 

Generalen 

(op og ned). 

Ikke en Gang det! 

Flemming. 
Nej. 

Generalen. 
Sidst vi taltes ved, havde Du ellers Ord nok; 
det var ravgalt, det. Du sagde, frækt, det. Du vilde. 
Men der var dog Fart i Dig, noget af en Mand. 
Selv det, at Du gav Dig til at slaas med mig, vai* 
bedre end det blege Næb, Du nu staaer med. 

Generalinden. 
Haan ham ikke. 

Generalen. 
Sig imod for Fanden, sig mig imodl 

Flemming. 
Jeg kan ikke. 

Generalen. 
Jeg har aldrig skammet mig over Dig som 
idag. Om jeg selv havde pebet Dig ud — jeg vilde 
dog havt mere Agtelse for Dig end nu, da dit 
eget Parti med Doktoren i Spidsen trækker paa 
Smilebaandet af Dig. Hvor taaler Du det? 
Slaa dem ned, de Hunde! 

Flemming. 
Jeg har intet Parti. 

Generalen. 
Ja, det er Følgen af at stole paa den Slags 
gudsforgaaende Røvere. 

Flemming. 
Du har Ret. Det er Følgen. 

Generalen 

(forundret). 

Hvad behager? har jeg Ret? Jeg troer min 
Salighed, Drengen begynder at lade, som om han 
var min Søn, alligevel. 

Flemming. 

Det er jeg. Far. (Tager Generalinden i Haanden og 
fører hende over til Generalen.) Jeg giver Dig Moder til- 
bage. 

Generalinden 

(skjuler sig hos Generalen). 

Koll. — Ræk ham din Haand. 

Flemming. 
Vær god mod Moder. 

Generalen. 
Bed hellere hende — 

Generalinden 

(omfavner ham heftigt). 

Aa — KoU, Koll! 

Flemming 

(smiler og seer et Øjeblik paa dem, siger saa ligesom befriet). 

Ja, vil Du saa give mig din Haand, Far? 
Generalen 

(rækker ham den). 

Der. 

Arendse 

(hen til dem). 

Gud ske Lov! 

Generalen. 
Men sig mig saa — hvad betyder alt dette 
her? hvorfor stod Du og vrøvlede dernede? hvad 
er der kommen mellem Dig og Doktoren? hvorfor 
er Moder med eet bleven saa blid som et Lam? 

Flemming. 
Det vil Moder selv fortælle Dig, naar I blive 
alene. 

Generalen. 



Moder? 



Generalinden. 

Ja, naar vi blive alene. 

» 

Flemming. 
I faaer Tid nok, for nu rejser jeg fra Jer. 

Generalen. 
Hvorhen? 

Flemming. 
Til Udlandet først; saa hjem for at gifte mig. 

Generalen. 
Med hvem? 

Flemming. 
Med den Pige, jeg holder af, og som aldrig 
har holdt af andre end mig. 

Generalen 

(farer op). 

Jeg giver aldrig mit Samtykke. 

Flemming. 
Det er heller ikke nødvendigt. 

Generalen 

(hidsig). 

Nej, den Dreng, den Dreng! bliver han 
ikke ved! 



Digitized by VjOOQIC 



141 
Generalinden. 



KoU — 



Flemming. 
Jeg har lært at give Dig Ret i eet Punkt, 
Far, og det er det, som angaaer Forholdet mellem 
Mand og Kvinde. Jeg har fundet Ro i din An- 
skuelse om den Ting. Derfor gifter jeg mig. Det 
bør Du respektere. 

Generalen. 
Naa, og hvad saa? naar Du har giftet Dig? 
hvad saa? — hvad vil Du saa leve for? 

Flemming. 
Jeg har før brugt for mange Ord. Nu vil 
jeg tie. Hvad jeg saa svarede, vilde Du kun le 
ad mig og kalde mig en Fantast. Kun det vil 
jeg sige, at jeg vil gjøre det, som Du og din Slægt 
ikke har gjort — arbejde for og med den Gene- 
ration, som kommer. Min egen er kun til for at 
springes over. 

Generalen. 
Det er en god Snak, Flemming. Ingen Ge- 
neration er til for at springes over, medmindre 
den selv vil springes over. Og seer Du: det er 
just min Generations Styrke, at det vil den ikke. 
Den vil tvinge Jer til at bygge videre paa det 
hos os, som er godt. 

Flemming. 
Det kan den ikke. 

Generalen. 
Vent med at dømme, til Du er bleven Mand, 
og lad os saa tales ved. 

Flemming. 
Mand? 

Generalen. 
Ja, jeg veed nok : Du har troet at være Mand, 
fra Du var sytten Aar. Men Du har endnu langt 
tilbage. Jo tidligere man bilder sig ind at være 
sit Livs Opgave voxen, des senere bliver man det; 
og bilder man sig for meget ind, bliver man det 
aldrig. 

Flemming. 
Du dømmer haardt, Far. 

Generalen. 

Ikke blot haardt. (Slaaer ham paa Skulderen.) Der 

er dog noget hos min Generation, som Du respek- 
terer. Du kunde endogsaa ønske. Du selv havde 
mere af det. Trøst Dig, min Søn, Du har det, 
alle I unge Mennesker har det; men I indseer 
det ikke, før I har gjort en Dumhed, som er lige 
ved at tage Vejret fra Jer. 

Flemming 

(med et Smil). 

Ja ja, Far, lad os da haabe, at jeg engang, 
naar min Tid kommer, maa forstaa at føre mine 
Ideer igjennem lige saa kraftigt og klart, som Du 
har gjennemført dine. 

Generalen. 
Du taler endnu om Ideer? 

Flemming. 
Ja, Ideerne har jeg ikke sluppet, kun Partiet. 

(Raab udenfor.) Hvad er det? 

Generalinden 

(ved Vinduet;. 

Aa, Herre Gud, det er Bavelse, som har gjort 
stormende Lykke. 

NIENDE SCENE. 
Forrige. Fabricius. 

Fabricius 

(fra Baggrunden). 

Vognen holder for Døren. 

Generalinden. 
Tak. 

Flemming 

(til Generalen). 

Maa jeg forestille Dig min Ven, cand. med. 
Fabricius. 

Generalen 

fgjenkjendende). 



Ah — 



Flemming. 
Fabricius har længe ønsket at gjøre dit Be- 
kjendtskab. Jeg haaber, Du vil betragte ham 
som en god Ven af Huset, naar jeg nu rejser 
bort. Han vil gjøre, hvad hån kan, for at er- 
statte mig. 

Generalen. 
Med Hensyn til Damerne er jeg bange for, 
det vil falde Dem lidt svært. — Hvad siger Du, 
Hedvig V 

Generalinden. 
Jeg siger, at jeg vil blive glad, hver Gang 
jeg seer Dem. 

Fabricius 

(til Arendse). 

Og De, Frøken? 

Arendse. 
Jeg siger det samme som Moder. 

Generalen. 
Ja, saa kan det nok ikke nytte, jeg gjør 
mig kostbar. De skal være mig velkommen. — 
Kom saa. 

Fabricius 

(aabner Døren i Baggrunden). 

Hvad er det? Doktoren kommer herop. 

(Ud i Baggrunden med Arendse.) 

Flemming 

(hurtigt til Generalen). 

Saa maa I gaa ud den anden Vej. 

Generalen. 
Hvorfor? 

Flemming. 
Fordi — fordi Moder ikke maa træffe sammen 
med Dr. Jellinge. 

(Deres Blikke mødes. En kort Pavse.) 

Generalen. 
Giv mig din Arm, Hedvig. Vi har ikke 
noget at skamme os for. — Tak, min Søn. 

(Ud i Baggrunden med Genbbalinden, hilsende Dr. Jellinoe, som 
kommer til Syne i Døren.) 



TIENDE SCENE. 
Flemming. Dr. Jellinge. (Kort efter) Bavelse. 

Dr. Jellinge 

(mod Flemming). 

Flemming. 

Flemming. 
Hr. Dr., jeg troer ikke, det kan nytte — 

Dr. Jellinge. 
Blot et Ord ; ikke om Dem og mig — mellem 
os er det forbi, naturligvis — men om Deres 
Ansvar overfor den Tid og Slægt, De tilhører. 
Det skulde gjøre mig ondt, om det gaaer Deres 
Generation, som det er gaaet min. Det maa ikke 
ske, og De maa gjøre Deres til, at det ikke skeer. 
De gamle maa ikke ogsaa holde Dem nede. 

Flemming. 
Dersom det skeer, hvis er saa Skylden? 
Deres, Hr. Dr., Deres, fordi De ikke har kæmpet 
under et uplettet Flag. Levvel. 

(Ud i Baggrunden.) 

Bavelse 

(samtidig fra Baggrunden). 

Lad ham bare gaa, nu har De jo mig. Det 
er sgu mig, der bliver valgt. 

Dr. Jellinge. 
Gud fri og frels! 

Bavelse. 
Ja, det er der nok Grund til at sige to 
Gange. ' 

(Tæppet falder.) 

